Raees Nasheed Idhikolhah: Siyaasee Harakaatheh Viyya 2-3 Kulhi Kuriah Visnavaafa Noonee Nunikunnavaa - Vaguthu\nސިޔާސީ އެއްވެސް ހަރަކާތަކަށް ނުކުންނެވުމުގެ ކުރިން ދެތިން ކުޅި ކުރިއަށް ނުވިސްނަވާ ނުނިކުންނެވުމަށް މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ގޮވާލައްވައިފިއެވެ.\nމިރޭ މަޖިލީސް ނިންމަވާލައްވަމުން ރައީސް ނަޝީދު ވިދާޅުވީ އިދިކޮޅުން ރޭވި އިހުތިޖާޖު ރަނގަޅަށް ކުރިއަށް ނުގެންދެވުނު ކަމަށެވެ. އެ އިހުތިޖާޖު ނުކުރެވުނީ އެކަން ރާވާފައި ނެތުމުން ކަމަށް ވެސް ރައީސް ނަޝީދު ވިދާޅުވިއެވެ.\n"އެ ބޭފުޅުންގެ އިހުތިޖާޖް އެ ބޭފުޅުން އުންމީދު ކުރި ގޮތަށް ހިނގާ ނުދިޔައީ. އެ ބާވަތުގެ ކަންކަން އެހެން ހިނގަނީ އިހުތިޖާޖުވެސް ނުރާއްވަވާތީވެ. އަޅުގަނޑުގެ އިލްތިމާސަކީ އެއްވެސް ބާވަތެއްގެ ސިޔާސީ ހަރަކާތެއް ވެއްޖެއްޔާ ދެތިން ކުޅި ކުރިއަށް ވިސްނަވާލައްވާފަ ނޫނީ އެކަންކަމުގެ ތެރެއަށް ނުކުމެވަޑައިނުގަތުމަށް." ރައީސް ނަޝީދު ވިދާޅުވިއެވެ.\nރާއްޖޭގައި ކޮވިޑް-19 ފެތުރުމާއި ގުޅިގެން ލޯކަލް ކައުންސިލް އިންތިޚާބު ބޭއްވޭގޮތް ނުވުމުން، މިހާރު މަޤާމުތަކުގައި ތިއްބެވި ކައުންސިލަރުންގެ ދައުރު ދިގުދަންމާލައި ޤާނޫނު އަސާސީއަށް އިސްލާހު ގެނައުމަށް މިރޭގެ ޖަލްސާގައި ވަނީ ފާސްކޮށްފައެވެ. އެގޮތަށް ފާސްކޮށްފައިވަނީ، ޖަލްސާގައި ބައިވެރިވެ ވަޑައިގެންނެވި 74 މެމްބަރުންގެ އިއްތިފާޤުންނެވެ.\nޤާނޫނު އަސާސީ އިސްލާޙު ކުރުމަށް މިރޭގެ ޖަލްސާގައި ވޯޓުދެއްވާފައި ވަނީ، ވެރިކަންކުރާ އެމްޑީޕީގެ މެމްބަރުންނާއި ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ މެމްބަރުންނާއި މިނިވަން ބައެއް މެމްބަރުންނެވެ. ނަމަވެސް އިދިކޮޅު ޕާޓީތަކަށް ނިސްބަތްވާ މެންބަރަކު މި ވޯޓުގައި ބައިވެރިވެފައެއް ނުވެއެވެ.\nމިރޭގެ ޖަލްސާއަކީ ޤާނޫނާއި ޚިލާފަށް ބާއްވަމުންދާ ޖަލްސާއެއް ކަމަށް ވިދާޅުވެ، މަޖިލީހުގައި ޝިޔާމް ނުރުހުން ފާޅު ކުރެއްވުމުން އޭނާ ތަޅުމުން ނެރުމަށް ތިން ފަހަރެއްގެ މަތީން ނަން އިއްވާފައި ވެއެވެ. އެއާއެކު އެމްޑީޕީގެ މެމްބަރުން ވަނީ ޝިޔާމް ދަމާފައި މަޖިލީހުގެ ތަޅުމުން ބޭރުކޮށްފައެވެ. މިކަމުގެ ތެރެއިން އޭނާއަށް އަނިޔާވެފައި ވެފައި ވެއެވެ.\nޝިޔާމްގެ ގައިގައި މަޖިލީހުގެ މެމްބަރުން އަތްލުމުން، މަޖިލީހުގެ ރައީސް އެކަމާއި ދެކޮޅުހައްދަވާ މަންޒަރުވެސް، މިހާރު ދައުރުވަމުންދާ ވީޑިއޯއެއްގައި ފެނެއެވެ.\nއެމްޑީޕީގެ މެމްބަރުން، މެމްބަރު ޝިޔާމް މަޖިލީހުން ބޭރުކުރުމުގައި އޭނާއަށް ހަމަލާދޭ މަންޒަރު ފެންނަ ވީޑިއޯއެއް އާންމުވެފައި ވާއިރު، މި މައްސަލަ ޝިޔާމް މިހާރު ވަނީ ފުލުހުންގެ އިދާރާއަށް ހުށަހަޅުއްވާފައެވެ.\nމެމްބަރުން އޭނާ މަޖިލީހުގެ ތަޅުމުން ބޭރުކޮށްފައި ވަނީ، މަޖިލީސް ހިންގުމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން އެކުލަވާލާފައިވާ ޤަވާއިދުތަކާއިވެސް ޚިލާފަށް ގިނަބަޔަކު އެއްވެ ގައިދުރުކަމަށް އެއްވެސް ސަމާލުކަމެއް ނުދީއެވެ. އެޗްޕީއޭއިން މަޖިލީސް ހުޅުވުމުގެ ހުއްދަ ދީފައި ވަނީ ޤަވާއިދުތާއި އެއްގޮތަށް ޖަލްސާތައް ކުރިޔަށް ގެންދިއުމަށް އެންގުމަށްފަހު އެވެ.\nޖޫން 2, 2020 03:47\nކަލޭ ހައިސިއްޔަތު އޮޅިގެން7ކުޅި ކުރިޔަށްކުލޭ މަންޒަރު ވަރަށްސާފުކޮށްދުށިން އަށުކަނޑާލިޔަސް ކަލޭގެ ހަރަކާތްތައް ވަރަށްސާފު ފައްކާ ރޯނު އެދުރެއްކަން އެނގޭ ތިކަހަލަ ކުފޫ ހަމަނުވާމީހުނަށް ބޮޑެތި ގޮނޑިތައްދީ އެގޮނޑިތަކުގަ ބޭތިއްބީމާ ވާގޮތް ވަރަށްސާފު\nޝިޔާމުއަށް އައްސަރިބަހާއި ސާބަސް\nޖޫން 2, 2020 04:14\nއިންޑިޔާ ގުންޑާ ފިލްމުގެ މަންޒަރެއް މިރޭސިފަވެގެން ދިޔައީ ހަމަ ތަފާ ތެއްނެތް އެންމެ މީހަކާއި ކުރިމަތި ލުމަށް ރީނދޫ ހުރިހާ ގުންޑާތައް!\nއެމްޑީޕީން3ކުޅިކުރިޔައްކުޅެ ރާއްޖެމިއޮތީ އިންޑިޔާއައް ވިއްކާލާފަ އަމިއްލައެދުމައް ގައުމުވިއްކާ ގައުމްއް ގައްދާރުވި މީހުންގެލިސްޓައް ނަމެއް އިތުރުވީ\nޖޫން 2, 2020 04:22\nއެމް.ޑީ.ޕީ މެންބަރުން ޝިޔާމް ބޭރުކިރުމަކީ ގޯހެއް، ޝިޔާމްގެ ބާރު މަޖުލީހުގައި އޮތްދުވަހު ބުނަމުން ދިޔައީ މަޖުލީހުގައި އިޙްތިޖާޖު ކުރުމަކީ ގޯހެއްކަމަށްް މިއަދު ޝިޔާމު އެދުވަހު ދެއްކި ވާހަކަ ބަދަލު ވުމަކީ ގޯހެއް\nޖޫން 2, 2020 04:26\nޝިޔާމް ތިކުރި ހިތް ވަރަށް އަސްސަރިބަހާއި ސާބަސް ހިތްވަރާއިއެކު ކުރިޔަށް ވަޑައިގަންނަވާދުނިޔެއަކީ ޖާހިލުންގެ ސުވަރުގެ މުމިނުންގެ ހުރަގެ ﷲ ވޮޑިގެން ވަނީ ކެތްތެރިންނާއެކު ޤާނޫނެއް ފާސްވިޔަސް އެމީހުން ނަށްޓަކައި މާތްﷲ ގެ ކުޅަދުން ވަންތަކަމުންނިއުމަތުގެ ހުރިހާ ދޮރުތަކެއް މިއަދު ވަނީބަންދުވެފަ!\nޖޫން 2, 2020 04:35\nހަކުޅި ކުރިޔަށް ނިކަމެތި ރައްޔިތުނަށް ދެން ލަކަ ފައިދާ ވާނެތާދޯ!\nރަނުން ރަނަށް ހަކުޅި ކުރިޔަށް\nޖޫން 2, 2020 04:40\nކޮބާ ދެން ރައްޔިތުން ނިކަން ބާރަށް އަތް ޖަހަން ވާނެ!\nޖޫން 2, 2020 04:43\nޖޫން 2, 2020 04:52\nގައިދުރުކުރުމުގެ ފުރިހަމަ މިސާލެއް މިރޭ މަޖްލިސުން ފެނިގެން ދިޔައީ..\nލާދީނީ ރިޕޯޓު ނެރުނުމީހުން ހައްޔަރުކުރޭ\nޖޫން 2, 2020 04:59\nބިރަކާނުލައި ރަނުން ރަނަށް މަޖާކޮށް ލީދޯ އިންޑިޔާ އެންބަސީއަށް ފިލާކުޅެން ވަންނަ ދުވަސް ވެސް ޖެހެނީދޯ އެނދުވަހުން ކިޔާނީކޭކޭތަ އަނިޔާއޭ މައިބަދައޭ ވަގޭ ދޯ!\nޖޫން 2, 2020 05:03\nދަވާލި-19 މެރިދެލޯ ދާއިރުވެރިން އަނިޔާގެ ދަންމަރު ރޯކުރާ ވެރިކަމެއް މިކަހަލަ ދުށީމުތަ ރައްޔިތުން ހިތްދަތިކުރާ!\nޖޫން 2, 2020 05:18\nތެދެކޭ ދައްޖާލެއްކަން ހަނދާކުރާތި ދެންވެސް ސިފަ އިންސާނަކާދޯ ވައްތަރީ އެކަމަކު ބަހުރަވަޔާއި އަޚުލާޤު ފެންވަރު އައްޗަކަޗާޑި!\nޖޫން 2, 2020 05:30\nފިލި ފިނޑި ކަލޭ އަނގަ ނުތަޅާ ޔޫ ކޭ އަށް ދޭ\nޖޫން 2, 2020 05:42\nޖޫން 2, 2020 06:20\nޖޫން 2, 2020 06:30\nޑިމޮކްރެސީ ނަމުގައި، މިއަށްވުރެ މަކަރުވެރި އަނިޔާވެރި ޚުދުމުހުތާރު ބަޔަކު ދުށިންތޯއެވެ؟ ހުރި ހިތާމައިގެ ބޮޑުކަމާއެވެ! ދިވެހިން އަށް ހެޔޮވިސްނުން ދެއްވާށިއެވެ\nޖޫން 2, 2020 06:46\nޝުކުރިއްޔާ. ފެނިގެން މި ދިޔައީ ދިވެހިރައްޔިތުންގެ ބާރު! ކޮންބާރެއްތޯ އޮތީ ބާރު އޮއްކަމައް ދައުވާކުރައްވާއިރު ގާނޫނު އަސާސީގައި ކަޅާ ހުދުން ވަރައް ސާފްކޮއް އެބައޮވޭ ނަސްލީ ތަފާތް ގެންގުޅެގެންނުވާނޭ ވަކިރަށަކައް ވަކިމީހަކައް ވަކިނަސްލަކައް ކޮބާތޯ މިމާލޭގެ އެތައް ހާސް ރައްޔިތުން ޒުވާނުންގެ އަސާސީހައްގު ރައްރަށުގަ ބަންޑާރަ ގޯތި ދެވޭ މާލޭގެ ޒުވާނާޔައް ނުލިބޭ ވޯޓް ލެވެނީ މާލޭގެ ޒުވާނާޔައް ވެސް އެއްވޯޓް ރައްރަށުގެ ޒުވާނާޔައްވެސް އެއްވޯޓް ވޯޓްލާންވީމަ މާލޭގެ ޒުވާނާ އޯކޭ ބިންކޮޅެއް ދޭންވީމަ ނޯ މީނަސްލީ އިމްތިޔާޒަކްއް ނުވޭތޯ ނުރޯދަރިޔަކައް ކިރެއް ނުލިބޭނޭ މުސްކުޅިން ބުނެ އުޅޭ ވީމާވޯޓް ދެއްވާއިރު މާލޭގެ ޒުވާނާ މިކަމާ ވިސްނަވާ ވޯޓްލާންވީމަ މާލޭގެ ޒުވާނާ ބޭނުންކުރޭ މކަމާ ވިސްނަވަނީ ކިތައް ޒުވާނުންތޯ ކާފަ ދަރިންގެ ހައްގުތައް ހިމާޔައް ކުރާކައް ނުވޭތޯ\nޖޫން 2, 2020 07:40\nއެންމެ ފަހުންވެސް ތިހެން ދެތިން ކުޅި ކުރިޔަށް ކުޅޭށޭ ކިޔަ ކިޔާ ހުއްޓަ ބުއްޅަބޭ ވެރިކަން ވެއްޓުނީ. ބާރެއް ލިބިއްޖެއްޔާ ތިބުއްޅަބެޔަށް ނޭނގޭނެ ކިޔޭ ނުކިޔޭ އެއްޗެއް. ބަލަ ކަލެޔަށް ތި ބާރު ދެއްވި ފަރާތުން ކަލޭ އަތުން އެބާރު އަތުލުމަށްވެސް ކުޅަދުންވަންތަ. ﷲ އަށް ބިރުވެތިވެ މަކަރާއި ހީލަތްތެރިކަން ދޫކޮށްލުމަށް ނަސޭހަތްތެރިވަން. މީ ތިބޭފުޅާކަމުގައިވިޔަސް ފަހުން މާބޮޑު ދަރުބާރެއްގައި ޖަވާބު ދޭންޖެހޭނެ ކަަންކަން.\nޖޫން 2, 2020 08:00\n6ވަނަ ކުޅީގަ އައްނިޖަލުގަ ?\nޖޫން 2, 2020 08:01\nއެޗްޕީއޭގެ އެންގުމާ ޚިލާފްވީފަރާތްތައް ޖޫރިމަނާ ކުރާންކެރޭނެތޯ؟ ނިކަމެތި ރައްޔިތެއް ވެއްޖެއްޔާ ވަގުތުން ޖޫރިމަނާ. މިގައުމަކީ ވެރިން ކުށްވެރިވާ ތަނެއް ނޫނެވެ. ޤާނޫނު އެބައިމީހުންގެ މައްޗަކަށް ނުހިނގައެވެ.\nޖޫން 2, 2020 08:59\nމަޖިލީހުގެ ރައީސައް ކޮންޓްރޯލްނުވި ޖަލްސާއެއްގަ ހުރިހާމެމްބަރުންގެ އިއްތިފާގުން ބިލްފާސްވެއްޖެ އަރަތެއް/// ރައްޔިތުންގެ ހިޔާލް ކޮބާ އައްނިގެ ނުބައިނުލަފާ މަޅީގަ ގެހިފަތިބި މީހުންގެސަބަބުން މުޅިމިގައުމު ސުންނާފަތި ވެއްޖެ މުޅިރައްޔިތުން ބަންދުގަބަހައްތާފަ ގާނޫނު އަސާސީ އިސްލާހުކުރީވެސް އެމްޑީޕީ މީ ކުރިމަގަށްދޫކޮށްލި ވައިރަހެއް ރައްޔިތުންނޭ ވިސްނާށޭ....\nޖޫން 2, 2020 09:07\nތިޔައީ ތެދުފުޅެއް... ތިކުޅިކުޅެގެން ވެރިކަމަށް އައިކަމުގައިވީނަމަވެސް ހިންގުމުގެ ޤާބިލްކަމެއްނެތް.\nޖޫން 2, 2020 09:10\nތީނައިދެގެން ނިނމާ އެއްވެސް ނިންމުމެއް ސައްޙައެއް ނުވާނެ .ތަސައްރަފް ނުފުދޭމީހަކު އިނުމުން ވާނީ އެހެން.\nޖޫން 2, 2020 09:11\nކުޅި ކުޅެން މޮޅު ވެގެންނު އަތަށް ގޮވީ، ވެރިކަން ވެއްޓުނީ\nﷲ ތަޢާލާ ގެ ޙިކްމަތްތެރި ރޭއްވެވެުން މާ މޮޅު ވާނެ\nޖޫން 2, 2020 09:43\nއހެންވެތަ ކެތް ނުކުރެވިގެން އިސްތިއުފާ ދިނީވެސް. އެ ތައްދުވަހެއް ވަންދެން މޯޑީ ގެ އެމބަސީ ގަ ފިލާ އޮތީ\nޖޫން 2, 2020 17:48\nޝުކުރިއްޔާ. ފެނިގެން މި ދިޔައީ ދިވެހިރައްޔިތުންގެ ބާރު! ކޮންބާރެއްތޯ އޮތީ ބާރު އޮއްކަމައް ދައުވާކުރައްވާއިރު ގާނޫނު އަސާސީގައި ކަޅާ ހުދުން ވަރައް ސާފްކޮއް އެބައޮވޭ ނަސްލީ ތަފާތް ގެންގުޅެގެންނުވާނޭ ވަކިރަށަކައް ވަކިމީހަކައް ވަކިނަސްލަކައް ކޮބާތޯ މިމާލޭގެ އެތައް ހާސް ރައްޔިތުން ޒުވާނުންގެ އަސާސީހައްގު ރައްރަށުގަ ބަންޑާރަ ގޯތި ދެވޭ މާލޭގެ ޒުވާނާޔައް ނުލިބޭ ވޯޓް ލެވެނީ މާލޭގެ ޒުވާނާޔައް ވެސް އެއްވޯޓް ރައްރަށުގެ ޒުވާނާޔައްވެސް އެއްވޯޓް ވޯޓްލާންވީމަ މާލޭގެ ޒުވާނާ އޯކޭ ބިންކޮޅެއް ދޭންވީމަ ނޯ މީނަސްލީ އިމްތިޔާޒަކްއް ނުވޭތޯ ނުރޯދަރިޔަކައް ކިރެއް ނުލިބޭނޭ މުސްކުޅިން ބުނެ އުޅޭ ވީމާވޯޓް ދެއްވާއިރު މާލޭގެ ޒުވާނާ މިކަމާ ވިސްނަވާ ވޯޓްލާންވީމަ މާލޭގެ ޒުވާނާ ބޭނުންކުރޭ މކަމާ ވިސްނަވަނީ ކިތައް ޒުވާނުންތޯ ކާފަ ދަރިންގެ ހައްގުތައް ހިމާޔައް ކުރ


Hamanujehun boduve India ge rahyithukan libey gaanoonu beyrukohlaifi\nހަމަނުޖެހުން ބޮޑުވެ އިންޑިއާގެ ރައްޔިތުކަން ލިބޭ ގާނޫނު ބޭރުކޮށްލައިފި\nއެ ގާނޫނާއި ދެކޮޅަށް އިންޑިއާގެ އިރު އުތުރުގައި ކުރަމުންދާ މުޒާހަރާތަކުގައި ހަމަނުޖެހުން ބޮޑުވެ، ޕާލިމަންޓުގެ މަތި ގެއިން އެ ގާނޫނު ފާސްކުރުމުގެ މަސައްކަތް ވަނީ ހުއްޓާލައިފަ އެވެ. -- ފޮޓޯ: ރޮއިޓާސް\nނިއު ދިއްލީ (ފެބްރުއަރީ 14) - އަވަށްޓެރި ގައުމުތަކުން އިންޑިއާއަށް އެތެރެވާ މުސްލިމުން ފިޔަވާ އެހެން ދީންތަކުގެ މީހުންނަށް އިންޑިއާގެ ރައްޔިތުކަން ލިބޭގޮތަށް ގާނޫނު ވުޖޫދަށް ގެނައުމުގެ މަސައްކަތް ވެރިކަން ކުރާ ޕާޓީން ދޫކޮށްލައިފި އެވެ.\nނަމަވެސް، އެ ގާނޫނާއި ދެކޮޅަށް އިންޑިއާގެ އިރު އުތުރުގައި ކުރަމުންދާ މުޒާހަރާތަކުގައި ހަމަނުޖެހުން ބޮޑުވެ، ޕާލިމަންޓުގެ މަތި ގެއިން އެ ގާނޫނު ފާސްކުރުމުގެ މަސައްކަތް ވަނީ ހުއްޓާލައިފަ އެވެ.\nއެގޮތަށް ނިންމާފައިވަނީ، މިދިޔަ އަހަރު ގާތްގަނޑަކަށް ހަތަރު މިލިއަން މީހުންގެ ރައްޔިތުކަން ގެއްލުވާލި އިންޑިއާގެ ބޯޑަރުގައި އޮންނަ އައްސާމް ސްޓޭޓުގައި ކުރަމުންދާ މުޒާހަރާތަކުގައި ބީޖޭޕީ އޮފީސްތަކުގައި ރޯކޮށް، ދައުލަތާއި އަމިއްލަ މީހުން މުދަލަށް ބޮޑެތި ގެއްލުންތަކެއް ލިބިފައިވަނިކޮށެވެ.


ދުންފަތުގެ އިސްތިޢުމާލު ކުރުމަކީ ކަނޑައެޅިގެން ޙަރާމްކަމެއް: އައްޝައިޚް ޢަބްދުﷲ ބިން މުޙައްމަދު އިބްރާހީމް – ޖަމްޢިއްޔަތުއް ސަލަފް\nދުންފަތުގެ އިސްތިޢުމާލު ކުރުމަކީ ކަނޑައެޅިގެން ޙަރާމްކަމެއް: އައްޝައިޚް ޢަބްދުﷲ ބިން މުޙައްމަދު އިބްރާހީމް\nތާރީޚް: މެއި 15, 2018\nދުންފަތުގެ އިސްތިޢުމާލު ކުރުމަކީ އިސްލާމްދީނުގައި ކަނޑައެޅިގެން ޙަރާމްވާނެކަމެއްކަމަށާއި މިކަން ޙަރާމްވުމުގައި އެތައް ގިންތިތަކަކަށް ފެތިގެންދާކަމަށް ޖަމްޢިއްޔަތުއްސަލަފުގެ ރައީސް އައްޝައިޚް ޢަބްދުﷲ ބިން މުޙައްމަދު އިބްރާހީމް ވިދާޅުވެއްޖެއެވެ.\nޖަމްޢިއްޔަތުއްސަލަފުގެ ފަރާތުން ރޭގައި ކުރިއަށްގެންދިޔަ ’ރޯދައާއި ސުވާލު‘ ޕްރޮގްރާމުގައި ވާހަކަފުޅު ދައްކަވަމުން ޝައިޚް ޢަބްދުﷲ ވިދާޅުވިގޮތުގައި ދުންފަތަކީ އެއްވެސް ޝައްކެއްނެތް މިންވަރަށް ނަފްސަށް ގެއްލުންދޭ އެއްޗެއްކަން އެންމެންވެސް އިއްތިފާޤުވާ އެއްޗެއްކަމަށާއި އެެހެންކަމުން ނަފްސަށް ގެއްލުން ދިނުން ﷲ ވަނީ ކީރިތިޤުރްއާނުގައި ޙަރާމް ކުރައްވާފައިކަމަށެވެ. އަދި މީގެއިތުރުންވެސް ދުންފަތުގެ އިސްތިޢުމާލު ކުރުން ޙަރާމްކަމަށް ދަލީލު ކޮށްދޭ އެތައް އާޔަތްތަކަކާއި އެތައް ޙަދީޘްބަސްފުޅުތަކެއް އެބަހުރިކަމަށެވެ.\n“ ﷲ ކީރިތި ޤުރްއާނުގައި ވަޙީ ކުރައްވަނީ ތިޔަބައިމީހުން، ތިޔަބައިމީހުންގެ ނަފްސުތައް ޤަތުލު ނުކުރާށޭ. އަދި ތިޔަބައިމީހުންގެ އަމިއްލަ ނަފްސުތައް ހަލާކުގެތެރެއަށް އެއްލާނުލާށޭ. އަދި އެފަދަ ކަމަކަށްޓަކައި ތިމާގެ މުދަލުން އިސްރާފު ކުރުމާއި، އަދި ހަމަ އެއާއެކު އެހެންމީހުންނަށް އޭގެން ގެއްލުމާއި އުނދަގޫ ފޯރާފަދަ އެންމެހައި ކަމެއް އިސްލާމްދީނުގައިވަނީ މަނާކުރައްވާފަ. އިސްރާފުކުރުން މިވަނީ މަނާކުރައްވާފަ. އަޅުގަނޑުމެންނަށް އެބައެނގޭ ދުންފަތުގެ އިސްތިޢުމާލު ކުރުމުން ކޮންމެ އަހަރަކު އެތައް ބަޔަކު މަރުވެގެން އެބަދޭ. ޑޮކްޓަރީގޮތުންވެސް އެއީ ވިހައެއްގެ ގޮތުގައި ފާހަގަކޮށްފައި މިއޮންނަނީ. އެހެންވީމަ ވިހައެއް ކައިގެން އޭގެ އަސަރުގައި މަރުވެއްޖެކަމަށްވަނީނަމަ އަޅުގަނޑުމެން ބިރުގަންނަން އެބަޖެހޭ ނަބިއްޔާ صلى الله عليه وسلم ގެ ވަޢީދުގެ ބަސްފުޅުގެތެރެއަށް ވަދެގެން ހިނގައިދާނެކަމަށް“ ޝައިޚް ޢަބްދުﷲ ވިދާޅުވިއެވެ.\nރޭގެ ޕްރޮގްރާމަށް ބޭފުޅަކު ފޮނުއްވާފައިވާ ސުވާލަށް ޖަވާބުދެއްވަމުން އައްޝައިޚް ޙަސަން މޫސާ ފިކްރީ ވިދާޅުވީ ދުންފަތުގެ އިސްތިޢުމާލު ކުރުންފަދަ ކަންތައްތަކުން ދުރުވުމަށާއި އަދި ތިމާ ކުރަމުން އަންނަ އެހެނިހެންވެސް ވިޔާނުދާކަންތައްތައް ހުއްޓާލުމަށް ރަމަޟާން މަހަކީ ރަނުގެ ފުރުސަތެއްކަމަށާއި ބަރަކާތްތެރި ރަމަޟާން މަހުން އަޅުގަނޑުމެންނަށް ގިނަގުން އެތައް ފިލާވަޅުތަކަކާއި ތަމްރީނުތަކެއް އެބަ ލިއްބައިދޭކަމަށެވެ.\nޖަމްޢިއްޔަތުއްސަލަފުގެ ފަރާތުން ރޭ ސަލަފް ސްޓޫޑިއޯއިން ލައިވްކޮށް ގެނެސްދިން ’ރޯދައާއި ސުވާލު‘ ޕްރޮގްރާމަކީ ރަމަޟާންމަސް ކައިރިވެފައިވާތީ، ރަމަޟަން މަހާއި ރޯދާއާއި ގުޅޭގޮތުން އެކިއެކި ބޭފުޅުންގެ ހިއްޕުޅުގައި އުފެދިފައިވާ ސުވާލުތަކުގެ ޖަވާބުދެއްވުމަށް ކުރިއަށް ގެންދިޔަ ޕްރޮގްރާމެކެވެ. ޕްރޮގްރާމުގައި ބައިވެރިވެވަޑައިގެންނަވީ އައްޝައިޚް ޢަބްދުﷲ ބިން މުޙައްމަދު އިބްރާހީމް އާއި އައްޝައިޚް ޙަސަން މޫސާ ފިކްރީ އެވެ. ޖަމްޢިއްޔަތުއްސަލަފުގެ ފޭސްބުކް ޕޭޖުންނާއި ސަލަފް ގެ ޔޫޓިއުބް ޗެނެލުން ލައިވްކޮށް ފޮނުވި މި ޕްރޮގްރާމަށް ވަރަށް ގިނަ މީހުން ސުވާލުތައް ފޮނުވާފައިވާކަން ފާހަގަކޮށްލަމެވެ.


ވާހަކަ: މޭގައި މަގޭ ފިރުމާލަދީ.... – ފުރަތަމަ ބައި - DhiDaily\nވާހަކަ: މޭގައި މަގޭ ފިރުމާލަދީ…. – ފުރަތަމަ ބައި\n”މި އައީ ނިންމާލާފަ!“ ސިންކު ކައިރީ ބިއްލޫރިތައްޓެއް ދޮންނަން ހުރި ޝާދިޔާ އެނބުރި ފަސްބަލައިލިއެވެ.\n”ކޮންކުލައެއްގެ ބެޑް ޝީޓެއް ތި އެޅީ!“ ކާކޮޓަރީގެ ދޮރުމަތީ މަޑުކޮށްލައިގެން ޝާދިޔާއަށް ބަލަހައްޓައިގެން ހުރި އޭނަގެ ދަރިފުޅު ހިރާއަށް ޝާދިޔާ ބަލައިލިއެވެ.\n”ގްރޭ ކުލައިގެ!“ ހިރާ ޖަވާބުދިނީ ފަޚުރުވެރި ރާގަކަށެވެ. އެއީ ހިރާއަށް އެންމެ ރީތިކުލައެވެ. ވަކިކުލައެއް އަޅަން ޝާދިޔާ ނުބުނި ސަބަބަކީ ވެސް ހިރާ އަޅާނީ ގްރޭ ކުލައިގެ ޕްލޭން ބެޑްޝީޓްކަން އެނގޭތީއެވެ.\n”ހޫނ! ދެން އެންމެ ރަނގަޅޭ! ރީތިކޮށް މޮޕްޖަހާ ސާފުކޮށްލާ! މިހާރު ލޯންޗް ރަށަށް ލަފަން އުޅޭނެ! މަންމަ ވެސް މި ފަތްކޮޅު މޮޑެވުނީމަ މި ވަންނަނީ ފެންވަރައިގެން ނަމާދުކުރަން!“\nދޮވުނު ތަށި ހިފައިގެން ޝާދިޔާ ޖެހިލީ އުނދުން ކައިރިއަށެވެ. ހަމަ އެ ސިކުންތުގައި ކުއްލިއަކަށް އެއްޗެއް ހަނދާންވެގެން އަނެއްކާވެސް ހިރާއާ ވީފަރާތަށް އެނބުރިލިއެވެ.\n”ދަރިފުޅުވެސް ދެން……“ ޝާދިޔާގެ އަޑު އިވޭ ހިސާބަކު ވެސް މިހާރު ހިރާއެއް ނެތެވެ. ޗޮކެއް ކަނޑައިލަމުން އުނދުންމަތީ ހުރި ތަރުކާރީކޮޅުގައި މަތިޖަހާލާފައި ޝާދިޔާ ވެސް ހިނގައިގަތީ ގޭތެރެއަށެވެ.\nހިރާއަކީ ޝާދިޔާއާ އާތިފަށް ލިބުނު އަށް ދަރިންގެ ތެރެއިން ދުނިޔޭގައި ހުރި ހަމައެކަނި ދަރިފުޅެވެ. އަނެއް ހަތްކުދިން ޅަފަތުގައި އެމީހުންނާ ވަކިވީއެވެ. ބައެއް ކުދިން ވިހާތާ ދެތިން އަހަރުތެރޭ ވެސް ނިޔާވެއެވެ. ނިޔާވި ހަތްކުދިންގެ ތެރެއިން އެންމެ ގިނަދުވަހަށް ވެސް އެމީހުންގެ އުނގުތެރޭ، އުރުތެރޭ ގެންގުޅެން ލިބުނީ ދިހައަހަރުވަންދެން ދުނިޔޭގައި ހުރި އެމީހުންނަށް ހިރާ ނޫނީ ދެން ލިބުނު އަންހެންކުއްޖާ ހިންދުއެވެ. އެމަންޖެ ވެސް ނުފިލާ ހުމެއް އައިއްސަ ހުންކޮށި ދުޅަވެގެން އެކަން ރަނގަޅުނުވެ އެމީހުންނާ ވަކިވެ ދިޔައީއެވެ.\nހުރިހާ ކުދިން ޅަފަތުގައި މަރުވާތީ އެމީހުން ނުކުރާނަ ކަމެއްނެތެވެ. ފަންޑިތައާ ދިވެހިބޭހާ މިހެންގޮސް ބަޔަކު ބުނިހާ ކަމެއް އެމީހުން ކުރިއެވެ. ހިރާއާ އޭގެ ކުރިން ވިހޭ ދެކުދިން ވިހެއީވެސް މާލެގޮސް ހޮސްޕިޓަލަށެވެ. އެކަމަކު ހިރާ ފިޔަވާ އަނެއް ދެކުދިން ވެސް އެހެންކުދިންނެކޭ އެއްގޮތަށް ނިޔާވީއެވެ.\nހިރާވީ ހިތްއަލި ބަސް މަދު ކުއްޖަކަށެވެ. ގައިގެކުލަ އަލި ބަސްއަހާ ގެވެހިކުއްޖަކަށެވެ. ވިސްނުންތޫނު މޮޅުކުއްޖަކަށެވެ. މާލެ ގޮސް މާލެއިން މޮޅަށް ކިޔަވަން ހިރާއަށް ފުރުސަތު ލިބުނެވެ. އާތިފުގެ ވަރަށް ޚާއްސަ ގާތްބައެއް ކަމަށްވާ މޫސާދީދީގެ ދެމަފިރިން ތިބީ އެމީހުންގެ އަމިއްލަ ދަރިއެއްފަދައިން ހިރާ އެގޭގައި ބަހައްޓައިގެން ކިޔަވައިދޭން ތައްޔާރަށެވެ. އެއްވެސް އަގަކާ ނުލާ ފަސޭހަކޮށް ހުރެގެން ކިޔެވެން ހިރާއަށް އޮތެވެ. އެހެންނަމަވެސް މައިންބަފައިން ދެކެ ވާލޯތްބަކުން އެމީހުންނާ ވަކިންގޮސް ހުންނަން ހިރާ ބޭނުން ނުވީއެވެ. އަނެއްކޮޅުން ލިބުނު އަށް ދަރިންގެ ތެރެއިން ހަތްދަރިން އެމީހުންގެ އަތުން ބީވެގެން ދިއުމުން ހިރާ އެމީހުންގެ ލޮލަށް ނުފެންނަ ހިސާބަށް ސިކުންތަކަށް ވެސް ފޮނުވަން ޝާދިޔާ އާއި އާތިފު ވެސް ބޭނުމެއް ނުވެއެވެ.\nހިރާއަކީ އެދެމަފިރިންގެ ލޮލުގެ ނޫރަށް ވެފައި ހިތުގެ ފިނިކަމަށް ވިޔަސް ދަރިފުޅު ގެންގުޅުނީ އެދަރިފުޅަކީވެސް ކޮންމެވެސް އެއްދުވަހަކުން އެމީހުންފަދައިން އާއިލާއެއް ބިނާކޮށް ދިރިއުޅުމެއް އުޅޭނެ ކުއްޖެއްކަން ދަނެގެންނެވެ. ގޭތެރޭގައި އަންހެނަކު ކުރަންޖެހޭ ހުރިހާ ވައްތަރެއްގެ މަސައްކަތެއް ފަރިތަކަމާއެކު ހިރާ ކުރެއެވެ. ހިރާގެ ސާފުތާހިރުކަމަށް ލޯބިކުރާ މިންވަރާ އެ ހުންނަ ތަރުތީބުކަމަކީ ބައެއް ފަހަރު އެކަމުން ޝާދިޔާއަށް އުދަނގޫތަކެއް ވާކަންކަން ކަމަށްވިޔަސް ހިރާގެ މިކަންކަމާމެދު އެމީހުން ފަޚުރުވެރިވެއެވެ.\nމި ދުވަސްކޮޅު ޝާދިޔާ ބުރަކައްޓަށް ތަދެއް އަރައިގެން އުޅޭތީ އިށީނދެ އިނދެ ގިނަ މަސައްކަތެއް ނުކުރެވުނަސް ގޭތެރޭގެ އެއްވެސް ކަމެއް ނުވެފައެއް ނޯވެއެވެ.\nހިރާގެ އޯލެވެލް ނިމުނުތާ އަދި މިވީ ދޮޅުއަހަރެއްހާ ދުވަހެވެ. މިދުވަސްކޮޅު ރަށުގައިހުރެގެން އިތުރަށް ކިޔެވެން އޮތީ ކޮންދާއިރާއަކުންތޯ ހިރާ ދިޔައީ ބަލަމުންނެވެ. މަންމަމެން ދެކެ ވާލޯތްބަކުން އެމީހުން ދޫކޮށްލާފަ ނުދިއަޔަސް ހިރާ ވެސް ރީތި ވަޒީފާއެއް އަދާކުރާހިތްވެއެވެ. ޓީޗަރުކަމެވެ. ނުވަތަ ނަރުސްކަމެވެ. އެހެންނޫނީ އޮފީހެއްގެ ކޮންމެވެސް ވަޒީފާއެކެވެ. ކޮންމެ ގޮތެއްވިޔަސް ހިރާ ހުރީ އަދި ގޮތެއް ނުނިމިއެވެ.\nޝާދިޔާ ހިރާގެ ކޮޓަރީގައި ޓަކި ޖަހާލުމުން ހިރާގެ އަޑު އައީ ފާޚާނާއިންނެވެ.\n”ދަރިފުޅު ނިމިގެން މޭޒުމައްޗަށް ކާއެއްޗެހި ނަގާލައްޗެ! އެމީހުން އަންނަން ވާއިރަށް މަންމަ ނުނިމިދާނެ!“ ހިރާގެ ޖަވާބަކަށް އިންތިޒާރު ކުރުމެއްނެތި ޝާދިޔާ ގޮސް ވަނީ އޭނަގެ ކޮޓަރިއަށެވެ. ދަރިފުޅު އެކަންތައް ވަރަށް ފުރިހަމައަށް ކުރާނެކަން އެނގޭތީއެވެ.\nފާޚާނާއިން ނިކުމެ މެންދުރު ނަމާދުކޮށްލައިގެން ހިރާ އެނބުރުނީ ފޯނާ ދިމާއަށެވެ. މުޔައްސިރުގެ މެސެޖެއް އައިސްއޮތްތޯ ބަލާލުމަށެވެ. ހިރާއާ މުޔައްސިރުގެ ލޯބީގައި މިހާތަނަށް މާގިނަ މާތަކެއް ނުފޮޅުނުކަމުގައި ވިޔަސް އެދެކުދިން އެކަކު އަނެކަކު ދެކެ ލޯބިވެއެވެ. މުޔައްސިރަކީ އެރަށުގެ އެންމެ ތަނަވަސް ޢާއިލާއަށް އުފަންވި ހަމައެކަނި ފިރިހެން ދަރިފުޅެވެ. ދެންތިބީ މުޔައްސިރުގެ ތިން ދައްތައެވެ. އެންމެންނަކީ ވެސް ކިޔަވައިގެން ތިބި ތަނަވަސް ދިރިއުޅުމެއް އުޅޭ ކުދިންނެވެ. ހިރާ ކަހަލަ އާދައިގެ ކުއްޖަކާ މުޔައްސިރު ގުޅެން އެ އާއިލާގެ ބައެއް މީހުން ފުރަތަމަ ކޮޅު ވަރަށް ނުގަބޫލެވެ. އެހެންނަމަވެސް މުޔައްސިރު ދޫނުކުރުމުން އެންމެ ފަހުން އަޅާނުލާ ދޫކޮށްލީއެވެ.\nއާދައިގެ މަތިން މުޔައްސިރުގެ ދެތިން ވައިބަރ މެސެޖު އޮތެވެ. ހިރާގެ މޫނުމަތިން ފެނުނީ ހިތްހަމަ ޖެހުމެވެ. މޫނުމައްޗަށް އައި ހިނިތުންވުމާ އެކު އަވަސްވެގަތީ މެސެޖަށް ޖަވާބު ލިޔެލުމަށްފަހު މަންމަ ބުނި ކަންތަކާއުޅުމަށެވެ.\nއަތްމަތި އަވަސްކޮށްލައިގެން ކާމޭޒުމައްޗަށް ކާތަށިތަކާ އުލާ ސަމުސަލާ އަދި ކާއެއްޗެހި އެޅި އެކި ސައިޒުގެ ތަށިތައް އަރުވަމުން ދިޔައިރު އެކަމަށް ރިވާ ފަރިތަވަރު ފާހަގަވެއެވެ.\n”ޝާދިޔާ! ބަލާބަލަ، މިތިބީ ކޮންބައެއް!“\nހިރާގެ ބައްޕަގެ އަޑު އައީ ގޭގެ ސިޓިންގރޫމުގެ ދޮރުމަތިންކަން ހިރާއަށް އެނގެއެވެ. ކުޑަކޮށް އެފަރާތަށް ބޯއަރިކޮށް ބަލައިވެސް ލެވުނެވެ. އެހެންނަމަވެސް ބައްޕަޔާއެކު އައި މޫސާދީދީގެ އާއިލާ މީހުންނެއް ހިރާގެ ލޮލުގައި އަޅައެއް ނުގަތެވެ. އެހެންވިޔަސް އެމީހުންގެ އަޑު ހިރާއަށް އިވެއެވެ. ހިރާ ބެލީ ވީއެންމެ އަވަހަސްގޮތަކަށް މޭޒުމަތި ތައްޔާރުކޮށް ނިންމާލެވޭތޯއެވެ.\nއާތިފުގެ އަޑު އިވުނު އިރު ޝާދިޔާ ބޭރަށް ނިކުންނަން ބޮލުން ބުރުގާ ވައްޓާލަނީއެވެ. ދުވެފައި ކަހަލަ ގޮތަކަށް ކޮޓަރިން ބޭރަށް ނިކުތް ޝާދިޔާގެ ލޮލުގައި އަޅައިގަތީ މީގެ ފަނަރަ ވަރަކަށް އަހަރުކުރިން މޫސާދީދީގެ ގޯތިތެރޭ ދުވެ ކުޅެ ފުންމާ ސަކަރާތްޖަހަން އުޅުނު ލާނެއް ޒިވިޔަންއެއް ނޫނެވެ. ރީތިކަމާ ޒުވާންކަމާ ފިރިހެންވަންތަކަމުން އަންހެންކުދިންގެ ހިތްތައް ކަތިލާލާފަދަ ފުރިހަމަކަމެއް ލިބިފައިވާ އިސްކޮޅުން ދިގު ފުރިހަމަ ފިރިހެނެކެވެ. ޒިވިޔަންއަށް ބަލަހައްޓައިގެން ޝާދިޔާއަށް އިރުކޮޅަކު ހުރެވުނެވެ. އެސްފިޔަ ޖަހާލަން ވެސް ހަނދާން ނެތިފައެވެ. އެހެން ހުއްޓާ ޝާދިޔާ ސިއްސައިގެން ދިޔައީ ޒިވިޔަންގެ އަޑުންނެވެ.\n”އާތިފުބެ! ޝާދިޔާއްތައަކަށް ނާދޭ ދޯ އެއްވެސް ބަދަލެއް! އަހަރެން ކުޑައިރު ފެނުނުއިރު ހުރި ގޮތަށް އަދިވެސް ފެންނަނީ!“ އާތިފުއަށް ދޯ ދެމުން ޒިވިޔަން ބުނި ވާހަކައިން ޝާދިޔާ ލަދުން ހަލާކު ނުވީ ކިރިޔާއެވެ. އެކަމަކު އެއަށް އެއްޗެއް ބުނަން ޝާދިޔާ ބޭނުންވީ ޒިވިޔަން އެ ދެއްކީ މާނައެއް ނެތި ބުނިއެއްޗެއްކަން އަންގައިދޭން ވެގެންނެވެ.\n”އަޅެ އާތިފު! އޭރު އަހަރެމެން ޒިންދު ވިހަންވެގެން ގޮސް އުޅުނުއިރު ………. މޫސާއްދީމެންގެ ގޭގައި އުޅުނު ލާނެއް ކުއްޖާ ދޯ އަދިވެސް މިއީ!“ ޝާދިޔާ ހީނލީ ހިތްހެޔޮ ހިނިތުންވުމަކުންނެވެ.\n”މިއީ ޒިވިޔަންގެ އަންހެނުންތަ!“ ޒިވިޔަން ކައިރީގައި މަޑުކޮށްލައިގެން ހުރި އަންހެންކުއްޖާއަށް ބަލައިލަމުން ޝާދިޔާ ހިނގައިގަތީ އެ ކުއްޖާއާ ކައިރިއަށެވެ. ލަދުރަކި ހިނތުންވުމަކާއެކު އެންމެންގެ ވާހަކަ އަޑުއަހަން ހުރި ޒިވިޔަންގެ އަންހެނުން ޒާއިރާއާ ޝާދިޔާ ސަލާމްކޮށްލަން އަތުގައި ހިފައިލިއެވެ.\n”ކިހިނެއް!….. ދަތުރު ވަރުބަލި ވެފަ ދޯ!“ ޒާއިރާ ބީރައްޓެހި ނުކުރަން ވެގެން ޝާދިޔާ ވާހަކަދެއްކީ ހިނިތުންވުމަކާ އެކު ޒާއިރާގެ އަތުން ދޫކޮށްނުލައި ހުރެއެވެ.\n”ނޫން، ވަރުބައްޔެއްނޫން. އަނެއްހެން އޯކޭ ދޯ!“ ޒިވިޔަންއަށް ދޯ ދެމުން ޒާއިރާ އެލި ގަތީ ޒިވިޔަންގެ އަތުގައެވެ. އެ މަންޒަރުން ލަދުގަތީ އާތިފްއާ ޝާދިޔާއެވެ. އެ ވަގުތަކީ ހިރާ ވެސް ބަދިގެ ހަމައަކަށް އެޅުވުމަށްފަހު ބޭރަށް ނިކުތް ވަގުތެވެ.\nހިރާގެ އަންހެންވަންތަ ފުރިހަމަ ސޫރައަށް ޒާއިރާ ބަލައިލީ ކޮންކުއްޖެއްހޭ އަހާލާފަދަ ގޮތަކަށް ބަލަހައްޓައިގެން ހުރެއެވެ. އެހެންނޫނަސް ޒާއިރާ އެންމެ ހައިރާންވީ ރާއްޖެތެރޭގެ މިކަހަލަ ތަރައްގީގެ އަސަރު ކުޑަ ރަށްރަށުގައި މި ފެންނަފަދަ ގުދުރަތީ ރީތި ކުދިން އުޅޭކަން ގަބޫލުކުރަންދަތިގޮތަކަށެވެ. މޭކަޕަކާ ނުލާ ފާޅުވާންހުރި ހިރާގެ ތުނި ތުނި ދެތުންފަތުގެ ފިޔާތޮށިކުލައާ ކަޅުކަން ގަދަ ކަޅިރަވައާ ހިތިފަތުގެ ބައްޓަމަށް އިސްތަށިފަޅާފައިވާ ބުމައަކީ ހިރާގެ ޒާއިރާ އެންމެ އަޅާއިގަތް ސިފަތަކެވެ. އައި ކުއްލި ޚިޔާލަކުން ޒާއިރާއަށް ބަލައިލެވުނީ ޒިވިޔަންއަށެވެ. އެ ވަގުތު ޒިވިޔަންގެ ނަޒަރު ހުރީ އާތިފުއަށެވެ. އާތިފު އުޅުނީ ޒިވިޔަންމެންގެ ދަބަސްތައް ކޮޓަރިއަށް ވައްދަންވެގެންނެވެ. ހިތަށް އައި އެއްޗަކުން ޒާއިރާގެ ތުންފަތަށް އައީ ހިނިތުންވުމެކެވެ.\nޒިވިޔަންއާ ޒާއިރާ އެރަށަށް އައީ ކޮން ބޭނުމަކުކަން އެނގެނީ އާތިފްއަށެވެ. އެވާހަކަ އާތިފު ޝާދިޔާ ގާތަކުވެސް ނުބުނެއެވެ. ޒިވިޔަންގެ ދެމަފިރިން ކުޑަގޮތަކަށް މޫނު ދޮވެލާހަދައިގެން ކާން ނިކުތީ ހެދުންވެސް ބަދަލުކޮށްގެންނެވެ. އޭރު ކެއުންތައްޔާރުކޮށްގެން އާތިފުގެ ދެމަފިރިން ޒިވިޔަންގެ އިންތިޒާރުގައި ސިޓިންގރޫމުގައި މަޑުކޮށްގެން ތިއްބެވެ.\n”އަވަހަށް ހިނގާ ކާން! މިހާރު ވަރަށް ހައިވެފަ ތިބޭނީ!“\nޒިވިޔަންމެން ކޮޓަރިން ނިކުތުމާއެކު އާތިފް ބުންނެވެ. ތެދެކެވެ. ޒާއިރާ ވެސް މިހާރު ބަނޑުފައިވެގެން އެ ވާހަކަ ދެތިން ފަހަރަކު ބުނެވެސް ފިއެވެ.\nކާމޭޒުމައްޗަށް ނަގާފައިހުރި ކާއެއްޗެހީގެ މަތިތައް ޝާދިޔާ ނަގަމުން ދިޔައިރު ދުވާ އެކި ފާޑުގެ ކާތަކެތީގެ ވަހުން އެތާ ތިބި އެންމެންގެ ބަނޑުފުރިގެން ދިޔައެވެ. ފަހަރަކު ތައްޓެއްގެ މަތި ނަގަމުން އެއީ މިވެނި އެއްޗެކޭ މިއީ މިވެނި އެއްޗެކޭ ޝާދިޔާ ބުނެއެވެ. މޭޒުމަތީ ހުރި ބައެއް އެއްޗެހި ކެއްކީ ހިރާކަމަށް ބައެއްފަހަރު ޝާދިޔާ ބުނެލަނީ ފަޚުރުވެރިކަމާއެކުގައެވެ.\n”ކޮބާ އެމަންޖެ! ގޮވާބަލަ ކާން! މިހާރު ހުންނާނީ ވަރަށް ބަނޑުހައިވެފަ!“ އާތިފު ހިރާއަށް ގޮވަން ބުނީ ޝާދިޔާ ކައިރީގައެވެ. އެހެންނަމަވެސް ޝާދިޔާއަށް ހިރާއަށް ގޮވޭލެއް ލަސްވުމުން ކެއުން ފެށުމުގެ ކުރިން އާތިފު ދިޔައީ ހިރާ ބަލައެވެ. އެއިން ހިރާދެކެ އެދެމަފިރިން ވާލޯބި ޒިވިޔަންގެ ދެމަފިރިންނަށް އެނގުނެވެ.\nހިރާ ގޮވައިގެން އައި އާތިފު ކާން އިށީންއިރު ޒިވިޔަންމެން ކާން ފަށައިފިއެވެ. ހިރާ އިށީނީ އޭނަގެ މަންމައާ ޖެހިގެން ހުރި ގޮނޑީގައެވެ. ހިރާ އިށީނުމުގެ ކުރިން ޒިވިއަންގެ މޫނަށް ވެސް އަދި ޒާއިރާގެ މޫނަށް ވެސް ބަލައިލިއެވެ. ހިނިތުން ވަމުންނެވެ. ހިނިތުންވުމުގެ ރައްދު ލިބުނީ ޒާއިރާގެ ފަރާތުންނެވެ. ޒިވިއަން އަކަށް ހިރާ ހީނލިތަނެއް ނުފެނުނެވެ. އިސްޖަހާލައިގެން ކެއުމާ މަޝްޣޫލުވެގެން އިނީމައެވެ.\n”އާތިފުބޭ! މިހާރު އެމީހާ އައީތަ ރަށަށް! ކިހާ ދުވަހަކުން އޭނަ އަންނާނީ! މާގިނަ ދުވަހަކު ޒާއި އަކަށް މަޑުކޮށްގެން ނުވެސް ހުރެވޭނެ ދޯ، ޒާއި!“ ޒިވިޔަން ވާހަކަ ދެއްކީ ޒާއިރާއަށް ދޯ ދެމުންނެވެ.\nހިރާ ޒިވިޔަންއަށް ބަލައިލިވެ. އެ ވާހަކައަށް ޝައުގުވެރި ވެވުމުންނެވެ. އެމީހުން މިރަށަށް އައީ ޗުއްޓީ ހޭދަކުރާކަށް ނޫންހެއްޔެވެ! ހިރާގެ ހިތުގައި އެތައް ބައިވަރު ސުވާލެއް އުފެދުނެވެ. އެކަމަކު މަޑުން އިނީ ބޮޑެތި މީހުން ދައްކާ ވާހަކައިގެ އަޑު އެހުމަށެވެ.\n”އާތިފުބެއަށް ހީވަނީ ހަކީމްބެ އިއްޔެ ނުވަތަ މިއަދު ރަށަށް އައިއްސިހެން. ހިނގާ ކައި ނިމިގެން އެ ކަން ސާފުކުރަމާ!“ އާތިފު ދެއްކީ ރަށުގައި ހުރި ދިވެހިބޭސްކުރާ ހަކީމްގެ ވާހަކައެވެ. އެކަން ހިރާއަށް ޔަގީނެވެ. އެރަށުގައި ހަކީމް ކިޔާ އިތުރު މީހަކު ހުންނަކަމެއް ހިރާ ނުދަނެއެވެ.\nކައިނިމިގެން ޒިވިޔަންގެ ދެމަފިރިންނާ އާތިފު ނިކުތީ ބޭރަށެވެ. ހިރާއާ މަންމައާ ދެމީހުން އުޅުނީ ތަށިތައް ނަގާ މޭޒުމަތި ސާފުކުރުމުގައެވެ.\n”މަންމާ! އެމީހުން ކީއްކުރަން މިރަށަށް އެ އައީ!“ ހިތުގައި އުފެދުނު ސުވާލު އެންމެ ފަހުން ހިރާ ކުރީ އޭނަގެ މަންމައާއެވެ.\n”ނޭނގެ. ހިރާ ބައްޕަ ވެސް ނުބުނޭ އެކަމާ ބެހޭގޮތުން މާބޮޑުއެއްޗެއް.“ ޝާދިޔާ ވާހަކަ ކުރުކޮށްލިއެވެ.\nހިރާ ބިރުގަތީ އެއީ ދިވެހި ބޭސް ހަދާ ފަދައިން ފަންޑިތަވެސް ހަދާ މީހެކޭ ރަށުތެރެއިން ކިޔާތީއެވެ.\nވާހަކަ: މޭގައި މަގޭ ފިރުމާލަދީ…. – ދެވަނަ ބައި\nއޮކްޓޯބަރ 23, 2021\nވާހަކަ: ރިވާ – ނަވާރަ ވަނަ ބައި\nސެޕްޓެމްބަރ 26, 2021\nވާހަކަ: ރިވާ – އަށާރަވަނަ ބައި\nވާހަކަ: ރިވާ – ސަތާރަވަނަ ބައި\nދެވަނަ ބައި އަޕްޑޭޓް ވަނީ އަންނަ ހަފްތާގެ ބުދައިގަތޯ؟؟


ބަޔާނާއި ޑޯޓްމުންޑަށް މޮޅެއް\nކޮލޯން އަތުން ބަޔާން މޮޅުވީ 5-1 ގެ ނަތީޖާއަކުން\nބީލެފެލްޑް އަތުން ޑޯޓްމުންޑް މޮޅުވީ 3-0 ގެ ނަތީޖާއަކުން\n28 ފެބްރުއަރީ 2021 | އާދީއްތަ 12:31\nބަޔާނާއި ކޮލޯން ބައްދަލުކުރި މެޗުގެ ތެރެއިން: މި މެޗުން ބަޔާން މޮޅުވީ 5-1 ން\nޖަރުމަން ލީގުގައި ހޮނިހިރު ދުވަހުގެރޭ ކުޅުނު މެޗުތަކުން އެންމެ ފަހުގެ ޗެމްޕިއަން ބަޔާން މިއުނިކާއި، ބޮރޫޝިއާ ޑޯޓްމުންޑުވެސް މޮޅުވެއްޖެއެވެ.\nބަޔާން މޮޅުވީ އަމިއްލަ ދަނޑުގައި ކުޅުނު މެޗުން ކޮލޯން އަތުން 5-1 ގެ ނަތީޖާއަކުންނެވެ.\nމި މެޗުގައި ބަޔާނުން މޮޅު ކުޅުމެއް ދެއްކިއިރު، މެޗުގެ 18 ވަނަ މިނެޓުގައި އެރިކް މެކްސިމް ޗޮޕޫ-މޯޓިން ވަނީ ބަޔާނަށް ލީޑު ނަގައިދީފައެވެ. އަދި މެޗުގެ ފުރަތަމަ ނިމުމުގެ ކުރިން 33 ވަނަ މިނެޓުގައި އިތުބާރު ފޯވާޑް ރޮބަޓް ލެވަންޑޯސްކީ ވަނީ ބަޔާނަށް ލީޑު ފުޅާކޮށްދީފައެވެ.\nމި މެޗުގެ ދެވަނަ ހާފުގެ ކުރީކޮޅު ކޮލޯނުން ލަނޑެއް ޖަހައި ފަރަގު ކުޑަކުރި ނަމަވެސް، 65 ވަނަ މިނެޓުގައި ލެވަންޑޯސްކީ ވަނީ އިތުރު ލަނޑެއް ޖަހައި، ބަޔާނަށް އަލުން ލީޑު ފުޅާކޮށްދީފައެވެ. މި މެޗުގައި ލެވަންޑޯސްކީ ދެ ލަނޑު ޖެހިއިރު، މިއީ މި ސީޒަނުގެ ޖަރުމަން ލީގުގައި ލެވަންޑޯސްކީ ކާމިޔާބުކުރި 28 ވަނަ ލަނޑެވެ. މީގެ އިތުރުން މި މެޗުގައި ބަޔާނުން ކާމިޔާބުކުރި އަނެއް ދެ ލަނޑު ޖަހައިދިނީ ސާޖް ގްނަބްރީއެވެ.\nމި މޮޅާއެކު ތާވަލުގެ އެއްވަނައިގައި ބަޔާން އޮތީ ކުޅުނު 23 މެޗުން 52 ޕޮއިންޓާއެކުއެވެ. ހޮނިހިރު ދުވަހުގެރޭ ބޮރޫޝީއާ މޮންޗެންގްލަޑްބެކް އަތުން 3-2 ގެ ނަތީޖާއަކުން މޮޅުވި އާރްބީ ލައިޕްޒީގް އޮތީ ތާވަލުގެ ދެވަނައިގައި 23 މެޗުން 50 ޕޮއިންޓާއެކުއެވެ. އަދި ހޮނިހިރު ދުވަހުގެރޭ ބަޔާން އަތުން ބަލިވި ކޮލޯން އޮތީ ތާވަލުގެ 14 ވަނައިގައި 23 މެޗުން 21 ޕޮއިންޓާއެކުއެވެ.\nޑޯޓްމުންޑާއި ބީލެފެލްޑް ބައްދަލުކުރި މެޗުގެ ތެރެއިން: މި މެޗުން ޑޯޓްމުންޑް މޮޅުވީ 3-0 ން - ގެޓީ އިމޭޖާސް\nމީގެ އިތުރުން ހޮނިހިރު ދުވަހުގެރޭ ކުޅުނު މެޗުން ޑޯޓްމުންޑް މޮޅުވީ އާމީނިއާ ބީލެފެލްޑް އަތުން 3-0 ގެ ނަތީޖާއަކުންނެވެ.\nޑޯޓްމުންޑުގެ ދަނޑުގައި ކުޅުނު މެޗުގެ ފުރަތަމަ ހާފުގައި ލަނޑެއް ނުފެނުނު ނަމަވެސް، ދެވަނަ ހާފު ފަށައިގެން ތިންވަނަ މިނެޓުގައި އެ ޓީމުން ވަނީ ލީޑު ނަގާފައެވެ. މި ލަނޑު އެ ޓީމަށް ކާމިޔާބުކޮށްދިނީ މަހްމޫދު ދާއޫދެވެ. އަދި މެޗުގެ 58 ވަނަ މިނެޓުގައި ލިބުނު ޕެނަލްޓީއަކުން ޖޭޑަން ސަންޗޯ ޑޯޓްމުންޑަށް ލީޑު ފުޅާކޮށްދިންއިރު، 81 ވަނަ މިނެޓުގައި ރެއިނާ ވަނީ އެ ޓީމުގެ ތިންވަނަ ލަނޑު ޖަހާފައެވެ.\nމި މޮޅާއެކު ޑޯޓްމުންޑް އޮތީ ތާވަލުގެ ފަސްވަނައިގައި ކުޅުނު 23 މެޗުން ލިބުނު 39 ޕޮއިންޓާއެކުއެވެ. އަދި ޑޯޓްމުންޑް އަތުން ބަލިވި ބީލެފެލްޑް އޮތީ ތާވަލުގެ 16 ވަނައިގައި 22 މެޗުން 18 ޕޮއިންޓާއެކުއެވެ.


Venus gai dhirun! Vilaathakuge therein nishaaneh! | Mihaaru\nވީނަސްގައި ދިރުން! ވިލާތަކުގެ ތެރެއިން ނިޝާނެއް!\nވީނަސްގެ މަތީގައި އޮތް ވިހަ އެޓްމޮސްފިއާގެ ތެރެއިން ދިރުމެއްގެ އަސަރުތައް އެކުލެވޭ ނިޝާންތަކެއް ފެނިއްޖެ ކަމަށް، ފަލަކީ އިލްމުވެރިންގެ ބަޔަކު ބުނެފި އެވެ.\nޓެލެސްކޯޕްގެ އިތުރު ހޯދުންތަކާއި ކުރިމަގުގެ ދިރާސާ ދަތުރުތަކުން އެކަން ކަށަވަރުކުރެވިއްޖެ ނަމަ، ސައިންސްވެރިންގެ ލޯ، ޖައްވު ތެރެއިން ދުނިޔެއަށް ފެންނަ އެންމެ އަލިގަދަ ތަނަށް ހުއްޓޭނެ އެވެ. ދުނިޔެއާ އެންމެ ކައިރި އަދި ދުނިޔެއާ ދާދި އެއް ސައިޒަކަށް އުފެދިފައިވާ ވީނަސްއަކީ އާދައިގެ ތަނެއް ނޫނެވެ. އެ ޕްލެނެޓްގެ ބިންގަނޑުގެ ހޫނުމިން އެތައް ސަތޭކަ ޑިގްރީއަކަށް އަރަ އެވެ. ޖައްވު ބެދިފައި އޮންނަނީ ސަލްފިޔުރިކް އެސިޑް ހިމެނޭ ބޯ ވިލާތަކުންނެވެ. ދިރުމެއް ވެދާނަ ކަމަށް ބަލައި، އެ ޕްލެނެޓާ ދިމާއަށް ދިރާސާގެ ނަޒަރެއް މިހާތަނަށް ހުއްޓާލީ ވަރަށް މަދު ބައެކެވެ.\nއޭގެ ބަދަލުގައި، ދުނިޔެއިން ބޭރުން އެއްވެސް ކަހަލަ ދިރުމެއް ފެނޭތޯ ބަލަން، މިދިއަ ދިގު މާޒީގައި ސައިންސްވެރިންގެ ވިސްނުން ދޫކޮށްލީ އަވަށްޓެރި އެހެން ޕްލެނެޓެއް ކަމަށް ވާ މާސް އަށެވެ. އަދި މި ފަހުން އެ އުއްމީދުގައި ދިރާސާތައް އަމާޒުކުރަން ބޭނުންވީ މާ ދުރުގައި އޮތް ގޭހުގެ ބޮޑެތި ޕްލެންޓްތަކަށް ނިސްބަތްވާ ގަނޑުފެނުގެ ހަނދުތައް ކަމަށްވާ ޔޫރަޕޯ އާއި އެންސެލެޑަސް އަށެވެ.\nއިއްޔެ އާންމުކުރި ސައިންސްގެ އާ ދިރާސާތަކެއްގައި ފަލަކީ އިލްމުވެރިންގެ ހޯދުން ބިނާކުރީ ވީނަސްގައި އުޅޭ ދިރުމެއްގެ ބައިތަކެއް ނުވަތަ އޭގެ ފޮޓޯތަކެއްގެ މައްޗަކަށް ވެސް ނޫނެވެ. އެކަމަކު ބާރުގަދަ ޓެލެސްކޯޕްތަކެއް ބޭނުންކޮށްގެން އެ މީހުންނަށް ވީނަސްގެ އެޓްމޮސްފިއާގެ ތެރެއިން ހޯދުނީ ކެމިކަލެއް ކަމަށްވާ ފޮސްފިން އެވެ. މި ކެމިކަލް އުފެދުމުގެ ސިއްރަކީ، ސައިންސްވެރިންގެ ދިރާސާތަކުން ނިންމި ގޮތުގައި، އެތަނުގައި އުޅޭ ކޮންމެވެސް ކަހަލަ ދިރުމަކަށް ވެދާނެ އެވެ.\nއެކަމަކު މި ވިސްނުމާ ދެކޮޅު ސައިންސްވެރިން ދައްކަނީ އެހެން ސަބަބުތަކެކެވެ. އެމީހުން ލަފާކުރާ ގޮތުގައި އެ ކެމިކަލް އުފެދިފައި ވަނީ ކޮންމެެހެން ދިރޭ އެއްޗަކުންނެއް ނޫނެވެ. އޭގެ ބަދަލުގައި އެއީ މިހާތަނަށް ވެސް މާ ގިނަ މައުލޫމާތެއް އެއްކުރެވިފައި ނުވާ ޕްލެނެޓްގެ އެޓްމޮސްފިއާ ނުވަތަ ބިންގަނޑުގައި ހިނގާ ހަރަކާތެއްގެ ސަބަބުން އުފެދޭ ކަމިކަލެކެވެ.\nބައެއް ސައިންސްވެރިންނަށް އާ ހޯދުމުން ކުރެވެން ފެށީ، މީގެ އެތައް ބިލިއަން އަހަރެއް ކުރިން ދުނިޔެއާ ވަރަށް އެއްގޮތް ތަނަކަށް ވުން ކައިރި ކަމަށް ބެލެވޭ ޕްލެނެޓަށް އިންސާނުންނަށް އަޅާނުލެވި އޮތްކަމުގެ އިހުސާސެވެ.\n"މިއީ ވަރަށް ހައިރާންކުރުވަނިވި އަދި ނޭނގި ތިއްބާ ހޯދުނު ހޯދުމެއް،" ނޭޗާ އެސްޓްރޮނޮމީގައި ޖެހި އަދި އެސްޓްރޮބައިލޮޖީގައި ޖަހަން މިހާރު ފޮނުވާފައިވާ ދެ ކަރުދާހުގެ އެއް ލިއުންތެރިޔާ ކަމަށްވާ މަސަޗޫސެޓްސް އިންސްޓިޓިއުޓް އޮފް ޓެކްނޮލޮޖީ (އެމްއައިޓީ)ގެ ޕްލެނެޓްތަކާ ބެހޭ ސައިންސްވެރިޔާ ސާރާ ސީގާ ވިދާޅުވި އެވެ.\n"މިއީ ވީނަސްގެ އެޓްމޮސްފިއާގައި ދިރުމެއް ވޭތޯ ބަލަން އާ ދިރާސާތަކަށް ބާރުއަޅާނެ ހޯދުމެއް."\nހާވާޑް ޔުނިވަސިޓީގެ މޮލެކިއުލާ އެސްޓްރޮފިޒިސިސްޓް އަދި ދިރާސާ ކަރުދާސްތައް ތައްޔާރުކުރުމުގެ އެހެން ބައިވެރިއެއް ކަމަށްވާ ކްލާރާ ސޯސާ-ސިލްވާ ވިދާޅުވި ގޮތުގައި "މިއީ އާދަޔާ ހިލާފު ހޯދުމެކެ"ވެ.\nއެކަމަކު "އެއީ ކިހާ އާދަޔާ ހިލާފު ކަމެއްކަން އަހަރެމެންނަކަށް ނޭނގޭނެ ވީނަސްއަށް ނުގޮހެއް،" އޭނާ ވިދާޅުވި އެވެ.\nމި ދިރާސާތަކުގައި ބައިވެރިވެވަޑައިނުގަންނަވާ ސައިންސްވެރިއެއް ކަމަށްވާ ޖޯޖްޓައުން ޔުނިވަސިޓީގެ ސަރާ ސްޓެވާޓް ޖޯންސަން ވިދާޅުވީ އެހެން ތަރިތަކުގެ ވަށައިގެން އެނބުރޭ ބައެއް ޕްލެނެޓްތަކުގައި ފޮސްފިން އުފެދެނީ ދިރުމެއްގެ ސަބަބުން ކަމަށް، މި ފަހުން ސައިންސްގެ ދުނިޔޭގައި އަޑުތައް އަރާފައިވާ ކަމަށެވެ.\n"ވީނަސް އިން އެ ފެނުމަކީ ވަރަށް ހިތްފަސޭހަ ކަމެއް،" ސަރާ ވިދާޅުވި އެވެ.\nއޭނާ ގަބޫލުކުރައްވާ ގޮތުގައި އެމެރިކާގެ ޖައްވީ އިދާރާ ނާސާ އިން ވަނީ ވީނަސްއަށް އަޅާލުމެއް ނެތި ދިގު މުއްދަތެއް ހޭދަކޮށްފަ އެވެ. އޭނާގެ ނަޒަރުގައި އެއީ "ބޮޑު ލަދެކެ"ވެ.\nވީނަސްގެ ވިލާތަކުގެ ތެރޭގައި ދިރުމެއް ވެދާނެކަމުގެ ހިޔާލު ގެންގުޅުއްވަމުން އަންނަ ޕްލެނެޓަރީ ސައިންސް އިންސްޓިޓިއުޓްގެ ޑޭވިޑް ގްރިންސްޕޫން ވިދާޅުވަނީ "އެއީ ވަރަށް ބޮޑު ހިތްހަމަޖެހުމެއް ގެނެސްދޭ ހޯދުމެއް" ކަމަށެވެ. ނަމަވެސް އޭނާ ވިދާޅުވި ގޮތުގައި އެ ހޯދުމަށް އިތުރު ބާރު ދޭނެ އާ ދިރާސާތަކެއްގެ މުހިންމުކަން ބޮޑެވެ.\nދުރުން ހިތްގައިމު، ކައިރިން ބިރުވެރި މާހައުލެއް\nވީނަސްއަކީ އުޑުމަތިން ދުނިޔެއަށް ފެންނަ އެންމެ ހިތްގައިމު އެއް ތަނެވެ. އެކަމަކު ކައިރިން އެ ޕްލެނެޓްގެ އަސްލު ދެނެގަންނަ އިރު އެއީ އެހާ ލޯބިވެތި ތަނެއް ނޫނެވެ. އެއާ ހިލާފަށް އެއީ ބިރުވެރި މާހައުލެކެވެ.\nސައިންސްވެރިން ލަފާކުރާ ގޮތުގައި ކޮންމެވެސް ޒަމާނެއްގައި ވީނަސްގައި ދިޔާ ފެން ދައުރުވި އެވެ. އެކަމަކު މިއަދު އެއީ ބިންމަތީގެ ހޫނުމިން 800 ޑިގްރީ ފެރަންހައިޓްގައި ހުރި އަދި ކާބަން ޑައޮކްސައިޑްގެ ވިލާތަކުން ބައްދާލާފައިވާ ބިމެކެވެ.\nއެއީ އުޅަނދެއް ފޮނުވަން ނުވަތަ ކައިރިން ދިރާސާއެއް ހަދަން ވެސް ފަސޭހަ ތަނެއް ނޫނެވެ. އެ ޕްލެނެޓުން ދަގަނޑު "ކާލަ" އެވެ. މިހާތަނަށް ފޮނުވި އުޅަނދުތައް އެތަނުގެ ހޫނުގައި ވިރި، މަދު މިނިޓްކޮޅެއްގެ ތެރޭގައި ހަލާކުވި އެވެ. ޕްލެނެޓްގެ ބިންމަތީގެ ފޮޓޯ ނެގޭ ވަރު ވެސް ވީ، އެންމެ ދެ އުޅަނދަކަށެވެ.\nއޭގެ ބަދަލުގައި މާސްގެ ބިމުގައި މިހާރު ވެސް އެތައް އުޅަނދެއް އެ ގެންދަނީ ދިރާސާކުރަމުންނެވެ. އަދި މާސްގެ ޖައްވުގެ ތެރޭގައި ވެސް އެތައް އުޅަނދެއް އެނބުރެ އެވެ. އެކަމަކު ވީނަސްގެ ދިރާސާތަކަށް އެގޮތަށް އުޅަނދުތަކެއް ނުފޮނުވަ އެވެ.\nވީނަސްގެ ބިންގަނޑު އެހާ ހޫނުވިޔަސް، ބޯ ވިލާތަކުގެ ތެރޭގައި ހޫނުމިން ހުންނާނެ ކަމަށް ބެލެވެނީ ގާތްގަނޑަކަށް 86 ޑިގްރީ ފެރަންހައިޓްގަ އެވެ. އަދި ޕްރެޝަރު ވެސް ދުނިޔޭގެ ބިމެކޭ އެއްގޮތް ވާނެ ކަމަށް ބެލެވެ އެވެ.\nމަޝްހޫރު ފަލަކީ އިލްމުވެރިޔާ ކާލް ސެގަން، މީގެ 53 އަހަރު ކުރިން ލަފާކުރެއްވި ގޮތުގައި ވީނަސްގެ އެ ހިސާބުގައި ދިރުމެއް ވުން އެކަށީގެންވެ އެވެ.\nއާ ހޯދުންތަކުން ފެނުނު ކެމިކަލް ކަމަށް ވާ ފޮސްފިން ވީނަސްގައި އުފެދެނީ، ސައިންސްވެރިން ގަބޫލުކުރާ ގޮތުގައި، އޮކްސިޖަން ބޭނުންނުވާ ދިރުމަކުންނެވެ.\n"އަހަރެމެންނަށް މިވަގުތު ބުނެވެން އޮތީ ހަމައެކަނި ދިރުމަކުންނޭ ފޮސްފިން އުފެދޭނީ،" ދިރާސާގެ އިސް އެއް ވެރިޔާ ސޯސާ-ސިލްވާ ވިދާޅުވި އެވެ.\nދުނިޔޭގައި ފޮސްފިން އުފެދެނީ ޕެންގުއިން ކަހަލަ ޖަނަވާރުންގެ ބަނޑުތެރޭގައި ނުވަތަ އޮކްސިޖަން މަދުން ހުންނަ ފެންގަނޑުތަކުގެ ތެރޭގައި އުޅޭ ކުދިކުދި ފަނިފަކުސައިގެ ސަބަބުންނެވެ. އެހެންކަމުން ދިރާސާގައި ބައިވެރިވި ސައިންސްވެރިންގެ ނަޒަރުގައި ވީނަސްގެ ބޯ ވިލާގަނޑުތަކުގެ ތެރޭގައި އެފަދަ ކުދިކުދި ދިރުންތަކެއް ވުން އެކަށީގެންވެ އެވެ.\nސުވާލަކީ، ވީނަސްގެ ބިމަށް ވުރެ ގާތްގަނޑަކަށް 50 ކިލޯމީޓަރު މަތީގައި އުފެދިފައިވާ ވިލާތަކުގެ ތެރޭގައި އެ ކެމިކަލް ހިމެނެންވީ ކީއްވެގެން ހެއްޔެވެ؟ ސައިންސްވެރިން ވެސް އެ ސުވާލު އުފައްދަ އެވެ.\nމިހާތަނަށް ވީނަސްއާ ބެހޭ ގޮތުން ލިބިފައި ހުރި މައުލޫމާތުތަކަށް ބަލަންޏާ، ދިރުމަކުން ނޫން ގޮތަކަށް، އެ ކެމިކަލް އެ މާހައުލުގައި އުފެދެންވީ އެހެން ސަބަބެއް ނުވިސްނެ އެވެ. އެހެންކަމުން ކޮންމެވެސް ކަހަލަ ދިރުމަކާ، އެ ކެމިކަލްއާ ގުޅުވުން ނޫން ގޮތެއް މިވަގުތަކު، އެ ސައިންސްވެރިންގެ ކުރިމައްޗަކު ނުވެ އެެވެ.\n26 ކޮމެންޓް, 18 ރިއެކްޝަންސް\nތިފޮޓޯ އަށް ބަލާގެން ތި ޕުލެނެޓަށް ދިޔާމަ ލިބޭނީ މަށައް ލިބުންކަހަލަ ބޮޑު ލަނޑެއް، އެވާހަކަ މަގޭކާރި ނާހާތި. އަދިވެސް މިއުޅެނީ އެކަމުން ސަލާމަތް ނުވެގެން.\nރާއްޖެގެ ފުންނާބު އުސް އިލްމުވެރިން ކީކޭބާ މިކަމާބުނަނީ؟\nބިލިއަނުން ހަރަދުކޮށްގެން ދިރާސާތަށް ހެދުމުގެ ކުރިން ގުރުވާނުގަ އެހެން ޕްލެނެޓެއްގައި ﷲދިރުން ލައްވާފަ ވޭތޯ ބަލަންވީ ރާއްޖޭގަވެސް ބޮޑެތޮ ޢިލްމުވެރިން އެތިބީ! އެތަން ބިލިއަން ޑޮލަރެއް ރަދުކުރާފަހުން ގުރުއާން ބަލާލާއިރު މިއޮންނަނީ މީގެ 14 ސަތޭކަ އަހަރު ކުރިން އެކަން އޮތްގޮތް އަންގަވާފަ\nބުނެލަން އޮތީ ވީނަސްއާއި ވީނަސްގެ ކަންތަށް ބެލެހެއްޓެވުމަށް ޚިޔާރުކުރައްވާ ފަރާތްތަކަށް ހެޔޮ ތައުފީގު ދެއްވުމަށް އެދ ދުއާކުރާވާހަކަ. ގޯތީގެ ވާހަކަވިއްޔާ އެންމެން މިދައްކަނީ.\nހާދަވައްތަރޭ ޚުތުބާކަ ކިޔާ ފޮޅުވަތަކާ...ލޮލް.\nތީ މުޅީން ބޭކާރު މަސައްކަތެއް. މިބިން އާރާސްތު ކުރުން މާ ބުއްދިވެރި.\nރޭގަނޑު ރަށު އަތިރި މަތީގަ އުއްޑުން އޮންނައިރު ބައެއްފަހަރު ތިޔާކަހަލަގެ މަންޒަރު ފެންނަކަހަލަގެ ގޮތެއްހީވޭ...\nއިންސާނުން އިވޯލްވެފަ މިތިބީ ތި ގޮތައް ކޮންމެސް ޕްލެނެޓް އަކުން އައި މީޓިއޮރައިޓއެއްގަ ހުރި ދިރުމަކުން ކަމައް ވުން ވެސް އެކަށިގެންވޭ\nއިންސާނުންގެ ތެރޭގައި ސިކުނޑީގެ ބޭނުންކުރާ މީހުންނަކީ މަދުބައެކެވެ.. ގިނަ މީހުންނަކީ މީހަކު ދައްކާހާ ވާހަކައެއް ގަބޫލުކޮށް އެއަށް އަތްޖަހާ ބައެކެވެ. ގިނަ މީހުން މަގުފުރެދިގެންދަނީ މި ސަބަބާ ހުރެއެވެ. ސައިންސުގެ ހޯދުންތަައް އަަބަދުވެސް ބިނާވެފަ އޮންނަނީ މާއްދީ ދަލީލު ތަކުގެ މައްޗަށެވެ. މި ލިއުމަށްް ތާއީދުކޮށް މާދަމާ ކޮންމެވެސް އިލްމުވެރިއަކު ގުރުއާނުން ދަލީލު ނެރޭނެ އެވެ. ބުނާނެތެވެ. 1400 އަހަރު ކުރިން ތިވާހަކަ ގުރުއާނުގާ އެބައޮތެވެ.\nވީނަސްގެ ވާހަކަ އެބައޮތްތަ ގުރުއާނުގަ؟\nއެ ޕްލެނެޓާ އަޅާނުލެވުމަކީ ލަދުވެތި ކަމެކޯ....ދުނިޔޭގަ އުޅޭ ހުރިހާ އިންސާނުންނާ ހުރިހާ ދިރުންތަކާ އަޅާނުލެވިގެން އުޅެނީ، ބިމަށް ދެވޭ ގެއްލުންތަކަށް އަޅާނުލެވިގެން އުޅެނީ. އެކަމާ ލަދު ގަންނާނެ ބައެއް ނެތް. އަމިއްލަ ޕްލެނެޓަށް އަޅާނުލެވިގެން އުޅޭއިރު އެހެން ޕްލެނެޓެއްގެ ކަންކަން ހޯދަން އެތައް ހޭދައެއް އެބަކުރޭ.\nއަސްލު ފޮސްފީން ފެނުންއެއީ އަދި ދިރުން ހުރުމެއްނޫން.. ފޮސްފީން އެހެން ކެމިކަލްރިއެކްޝަނަކުންވެސް އުފެދުން އެކަށީގެންވެ. މީތި އިންޑިޕެންޑެންޓުކޮށް ވެރިފައިކުރުމުން މިއީ ވަރަށް އިންޓްރެސްޓިން ހަބަރަކަށްވާނެ..


ސީދާ ރާސްތާ 4\n22-08-2009 - ޖަމްޢިއްޔަތުއްސަލަފް: މިއީ ޖަމްޢިއްޔަތުއްސަލަފާއި ވީޓީވީ ގުޅިގެން 1430 ވަނަ އަހަރުގެ ރަމަޟާންމަހު ގެނެސްދިން ސިލްސިލާ ޕްރޮގްރާމް ސީދާ ރާސްތާގެ4ވަނަބައެވެ. މައުޟޫޢަކީ "ރަމަޟާންމަހުން ޙާޞިލްވީ ކޯއްޗެއް؟"... އިތުރަށް\nސީދާ ރާސްތާ 3\n22-08-2009 - ޖަމްޢިއްޔަތުއްސަލަފް: މިއީ ޖަމްޢިއްޔަތުއްސަލަފާއި ވީޓީވީ ގުޅިގެން 1430 ވަނަ އަހަރުގެ ރަމަޟާންމަހު ގެނެސްދިން ސިލްސިލާ ޕްރޮގްރާމް ސީދާ ރާސްތާގެ3ވަނަބައެވެ. މައުޟޫޢަކީ "ރޯދަ ގެއްލޭ ކަންތައްތައް"... އިތުރަށް\nސީދާ ރާސްތާ 2\n22-08-2009 - ޖަމްޢިއްޔަތުއްސަލަފް: މިއީ ޖަމްޢިއްޔަތުއްސަލަފާއި ވީޓީވީ ގުޅިގެން 1430 ވަނަ އަހަރުގެ ރަމަޟާންމަހު ގެނެސްދިން ސިލްސިލާ ޕްރޮގްރާމް ސީދާ ރާސްތާގެ2ވަނަބައެވެ. މައުޟޫޢަކީ "ރޯދަ ގެއްލޭ ކަންތައްތައް"... އިތުރަށް


ފްރެންޗް އޯޕެން: ޖޮކޮވިޗް އަދި ޒްވަރޭވް ގަދަ 16 އަށް\nޖޮކޮވިޗް ވަނީ ސްޕެއިންގެ ރޮބާޓޯ ބައުޓިސްޓާ ތިން ސެޓު އެއް ސެޓުން ބަލިކޮށްފައި\n2 ޖޫން 2018 | ހޮނިހިރު 19:46\nޖޮކޮވިޗް ކުޅުނު މެޗުގެ ތެރެއިން\nފްރާންސްގެ ޕެރިހުގައި މިހާރު ކުރިޔަށްދާ ފްރެންޗް އޯޕެންގެ ގަދަ 16 އިން ސާބިއާގެ ނޮވާކް ޖޮކޮވިޗް އަދި ޖަރުމަނުގެ އެލެކްޒެންޑާ ޒްވަރޭވް ޖާގަ ހޯދައިފިއެވެ.\nގަދަ 16 ގެ ޖާގައެއް ޖޮކޮވިޗް ހޯދީ 13 ވަނައަށް ސީޑު ކުރެވިފައިވާ ސްޕެއިންގެ ރޮބާޓޯ ބައުޓިސްޓާ ތިން ސެޓު އެއް ސެޓުން ބަލިކޮށްގެންނެވެ. މި މެޗުގެ ފުރަތަމަ ސެޓު 6-4 އިން ޖޮކޮވިޗް ގެންދިޔައިރު ދެވަނަ ސެޓު 7-6 އިން ގެންދިޔައީ ރޮބާޓޯ ބައުޓިސްޓާއެވެ. އެހެން ނަމަވެސް ޖޮކޮވިޗް ވަނީ ފަހުން ކުޅުނު ދެ ސެޓު 7-6 އަދި 6-2 އިން ގެންގޮސް މެޗު ކާމިޔާބު ކޮށްފައެވެ.\nމެޗު ނިންމާލުމަށް ފަހު ވާހަކަ ދައްކަމުން 20 ވަނައަށް ސީޑު ކުރެވިފައިވާ ޖޮކޮވިޗް ބުނީ މިމެޗު ވެގެންދިޔައީ ބޮޑު އިމްތިހާނަކަށް ކަމަށާއި މި މެޗުގައި ކުޅުނު އެންމެ ފަހު ސެޓަކީ އަނިޔާއިން އެނބުރި އައިސް އޭނާއަށް އެންމެ މޮޅަށް ކުޅެވުނު ފަހަރު ކަމަށެވެ.\nމި މުބާރާތުގެ ގަދަ 16 އިން ޖަރުމަނުގެ ޒުވާން ޓެނިސް ކުޅުންތެރިޔާ ޒްވަރޭވް ޖާގަ ހޯދީ ބޮސްނިއާ ހަޒަގޮވީނިއާގެ ޑާމިރް ޒުމްހުރް ތިން ސެޓު ދެ ސެޓުން ބަލިކޮށްގެންނެވެ. މި މެޗުގެ ފުރަތަމަ ސެޓު 6-2 އިން ޒްވަރޭވް ގެންދިޔަ ނަމަވެސް ޒުމްހުރް ވަނީ ފަހުން ކުޅުނު ދެ ސެޓު 6-3 އަދި 6-4 އިން ގެންގޮސްފައެވެ. މި މެޗު ޒްވަރޭވް ކާމިޔާބު ކުރީ ހަތަރު ވަނަ ސެޓާއި ފަސްވަނަ ސެޓު 7-6 އަދި 7-5 އިން ކާމިޔާބު ކޮށްގެންނެވެ.\nޒްވަރޭވް ބުނީ މި މެޗަކީ ވަރަށް ވަރުގަދަ މެޗެއް ކަމަށާއި މި މެޗު ކާމިޔާބު ކުރެވުނީ ވަރަށް ވިސްނައިގެން ކުޅުމުން ކަމަށެވެ. ޒްވަރޭވް ގަދަ 16 ގައި ނުކުންނާނީ ކަރެން ޚަޝަނޯވް އާއި ދެކޮޅަށެވެ.\nގަދަ 16 ގައި ޖޮކޮވިޗް ނުކުންނާނީ 30 ވަނައަށް ސީޑު ކުރެވިފައިވާ ސްޕެއިންގެ ފެނާންޑޯ ވަޑާސްކޯއާ ދެކޮޅަށެވެ.\nވަޑާސްކޯ ގަދަ 16އަށް ދަތުރުކުރީ ހަތަރު ވަނައަށް ސީޑު ކުރެވިފައިވާ ބަލްގޭރިއާގެ ގްރިގޯ ޑިމިޓްރޯވް ބަލިކޮށްގެންނެވެ. ވަޑާސްކޯ މި މެޗު ކާމިޔާބު ކުރީ ސީދާ ތިން ސެޓުންނެވެ. މި މެޗުގެ ސެޓުތައް އޭނާ ގެންދިޔައީ 7-6، 6-2 އަދި 6-4 އިންނެވެ. މެޗުން ބަލިވި ޑިމިޓްރޯވް ބުނީ ޓެނިހުގައި ވާނެ ކަންކަން ބުނަން ނޭނގޭނެ ކަމަށާއި އެއް ހަފްތާ ތެރޭގައި ވެސް ކަންކަން ބަދަލުވެދާނެ ކަމަށެވެ.\nމި ކުޅުންތެރިންގެ އިތުރުން ޖަޕާންގެ ކެއި ނިޝިކޯރީ އާއި އޮސްޓްރިއާގެ ޑޮމިނިކް ތިއެމް ވެސް ވަނީ ގަދަ 16 އިން ޖާގަ ހޯދާފައެވެ.


MALDIVIAN IDOL: Shaafiu Ge Lava Varah Salhi, Shaan Ge Adun Judgunge Gain Heebihi Nagaavaruvi - Vaguthu\nމޯލްޑިވިއަން އައިޑޮލް: ޝާފިއުގެ ލަވަ ވަރަށް ސަޅި، ޝާންގެ އަޑުން ޖަޖުންގެ ގައިން ހީބިހި ނަގާވަރުވި\n2 އަހަރު ކުރިން ( ފެބުރުއަރީ 19, 2018 )\nމޯލްޑިވިއަން އައިޑޮލް ސީޒަން ތިނެއްގެ އޮޑިޝަންތައް ކުރިއަށް ގެންގޮސްފަައި ވަނީ ރާއްޖޭގެ ތިން ސަރަހައްދެއްގައެވެ. އެއީ މާލެ އާއި އައްޑޫ ސިޓީ އަދި ރ.އުނގޫފާރުގައެވެ.\nމިދިޔަ ބުރާސްފަތި ދުވަހުން ފެށިގެން ކޮންމެ ރެއެއްގައި އައިޑޮލްގެ އޮޑިޝަންތައް ޓީވީއެމްއިން ދައްކަން ފެށިއިރު، މިހާރު ހުރިހާ އޮޑިޝަންތަކެއް ނިމި 33 ބައިވެރިޔަކު ވަނީ ތިއޭޓަރ ރައުންޑަށް ހޮވިފައެވެ.\nރޭ ޓީވީއެމްއިން ދައްކާފައި ވަނީ އުނގޫފާރު އޮޑިޝަންއެވެ. އެ އޮޑިޝަންގައި ބައިވެރިންގެ ފަރާތުން ތަފާތު ހުނަރުތަކެއް ފެނިގެން ދިޔައެވެ. ލަވަ ކިޔުމުގެ އިތުރުން ނެށުމަކީވެސް ބައެއް ބައިވެރިންގެ ފަރާތުން ފެނިގެން ދިޔަ ކަންތައްތަކެެވެ.\nރޭ ދެއްކި އޮޑިޝަންގައި ހުރިހާ ޖަޖުންގެ ފަރާތުން ވަރަށް ރަނގަޅު ކޮމެންޓްތަކެއް ލިބުނު ދެ ބައިވެރިޔަކު ތިއްބެވެ. އެ ދެ ބައިވެރިން ހަމައެކަނި "އިމްޕްރެސް" ކުރީ ޖަޖުންނެއް ނޫނެވެ. ރާއްޖޭގެ އެކިއެކި ކަންކޮޅުތަކުން އެ ދެ މީހުންނަށް ވަރަށް ބޮޑު ތަރުހީބެއް ލިބިގެެންދިޔަ ކަން މީސް މީޑިޔާއަށް ބަލާލުމުންވެސް އެނގެއެވެ.\nއެ ދެބައިވެރިންނަކީ އަބްދުﷲ ޝާފިއު އާއި ޝާން ޝަރީފް އެވެ.\nޝާފިއުއަށް ބަލާއިރު، އޭނާއަކީ އޭނާގެ އަމިއްލަ ރާގުތަކާއި އަމިއްލަ ލަވަތައް ހަދައިގެން ކިޔަމުން އަންނަ, މީސް މީޑިޔާގައިވެސް މަޝްހޫރު މީހެކެވެ. ރ. އުނގޫފާރަށް ނިސްބަތްވާ ޝާފިއު ޖަޖުން ޕެނަލް އިމްޕްރެސް ކުރުވީ އޭނާގެ އަމިއްލަ ރާގުގެ އަދި އޭނާ ޅެން ހަދާފައިވާ ލަވައަކާއެކުއެވެ. ހަތަރު ޖަޖުންވެސް އޭނާއަށް ދިނީ ޔެސްއެވެ.\nޝާންއަށް ބަލާއިރު. ޝާންގެ ލަވައިން ހުރިހާ ޖަޖުން ތިބީ އަންތަރީސްވާވަރުވެފައެވެ. އޭނަގެ އަޑުގެ ރީތިކަމަށް ތައުރީފް ކުރިއެވެ. އަދި އެ އަޑުގެ ސަބަބުން ގައިން ހީބިހި ނަގާވަރުވާކަަމަށްވެސް ޖަޖުން ވަނީ ބުނެފައެވެ. ޝާންއަކީ ހޭރިޔާ ބޮޑުބެރު ގުރޫޕްގެ މެންބަރެއްވެސް މެއެވެ. އޭނާގެ ބޮޑު ބެރު ގުރޫޕް އައިޑޮލް ކުރިއަށްދިޔަ ސަރަހައްދަށް އައުމުން އޭނާއަށް ލިބިގެން ދިޔައީ ބޮޑު ސަޕްރައިޒެކެވެ. ހަތަރު ޖަޖުން ވެސް ޝާންއަށް ދިނީ ޔެސްއެވެ.\nމީގެ އިތުރުން ރޭ އޮޑިޝަންގައި މިދިޔަ ފަހަރު ތިއޭޓަރ ރައުންޑްގެ ސޯލޯ ބައިން ކަޓައިގެން ދިޔަ ބައިވެރިއެއް ވަނީ ބައިވެރިވެފައެވެ. އެއީ ސައްމާހުއެވެ.\nމި ނޫނަސް އުނގޫފާރު އޮޑިޝަންގައި ރީތި ލަވަތަކެއް ބައިވެރިންގެ ފަރާތުން ފެނިގެން ދިޔައެވެ.\nއަންނަ ހަފްތާ ހުކުރު ދުވަހު ދައްކާނީ އޮޑިޝަންތަކުން ހޮވުނު 33 ބައިވެރިންގެ އިތުރު ހުށަހެޅުންތަކެވެ. ކޮންމެ ބައިވެރިއެއްގެ ފަރާތުންވެސް ސޯލޯ ހުށަހެޅުމަކާއި، ގްރޫޕް ހުށަހެޅުމެއްް ފެނިގެންދާނެއެވެ. އެއަށް އިންސާފުކޮށް، ޖަޖުން ގޮތް ނިންމާ ބައި ދައްކާނީ އަންނަ ހޮނިހިރު ދުވަހުގެ ރޭގައެވެ.\nފެބުރުއަރީ 19, 2018 10:11\nސާފިއު އެއީ އަލިފުށްޓަށް އުފަން ކުއްޖެއް .......\nފެބުރުއަރީ 19, 2018 10:16\nޝާފިއު އަކީ ރ.އުނގޫފާރަށް ނިސްބަތްވާ ކުއްޖެއް ނޫން. އެއީ ރ.އަލިފުށީ ކުއްޖެއް....\nފެބުރުއަރީ 19, 2018 11:22\nރ. އުނގޫފާރަށް ނިސްބަތްވާ ޝާފިއު ޖަޖުން ޕެނަލް އިމްޕްރެސް ކުރުވީ އޭނާގެ އަމިއްލަ ރާގުގެ އަދި އޭނާ ޅެން ހަދާފައިވާ ލަވައަކާއެކުއެވެ.\nޝާފިއު އަކީ ރ.އަލިފުށި ކުއްޖެއް، ތަނެއްދޮރެއް ނޭނގުނަސް ހަބަރު ލިޔެވޭތޯބަލާ..\nފެބުރުއަރީ 19, 2018 12:16\nގޯލްޑެން މައިކްޝާން އަށް ނުލިބުނީ މާލެ ނޫން ވީމަ ..ނޮޓް ފެއާ .\nފެބުރުއަރީ 19, 2018 13:11\nސައިނާ އެއީ އައްޑޫ ކުއްޖެއް، މާލެ އެއްނޫން.\nފެބުރުއަރީ 19, 2018 15:55\nސައިނާ ބައިވެރިވީ މާލެ އޮޑިޝަނުން އޭނަ އައްޑޫވިޔަސް. ޝާން އަށް ގޯލްޑަން މައިކް މާ ބޮޑަށްވެސް ލިބެންވީ.\nފެބުރުއަރީ 19, 2018 13:42\nގޯލްޑެން މައިކް ލިބުނީ މާލެ ކުއްޖަކައްތޯ؟\nފެބުރުއަރީ 19, 2018 13:36\nގޯލްޑަން މައިކް ހައްޤީ ޝާންއަށް.. ސައިނާ އަކަށް ނޫން..\nފެބުރުއަރީ 22, 2018 17:22\nސައިނާއަށް ގޯލްޑަން މައިކް ލިބުނީ އޭނާ އެޓްރިކް ހަދާފައިވާތީކަށްނޭގެ! ޝާން އަށް އަސްލުމާ ޑިސަރވިންގް.\nފެބުރުއަރީ 19, 2018 14:08\nލަވަ ކިޔުންތެރީްނަށާ އެމީހުންގެ އަޑު ތަކަށް ހިތްތައް އަޅުވެތިވެފަ، ﷲ ޒިކުރު ކުރުމުންނާއި އެކަލާނގެ އަށް އަޅުވެތި ވުމުގެ މަތީން ޣާފިލުވެފަ، ޙަޤީޤީ ލައްޒަތުން މަޙުރޫމްވެފަ.\nފެބުރުއަރީ 19, 2018 16:06\nޝާފިޢު އަކީ އަލިފުއްޓެއް ކުޑަފުއްޓެއް ކަމެއްނޭނގެ ހަމަ ގައިމުވެސް އުނގޫފާރު ސޮރެއް ނޫން.\nފެބުރުއަރީ 19, 2018 20:50\nފުރަތަމަ ތިޖަޖުންނަށް ނޭގޭނެ އަމިއްލަ ރާގެއް' ޅެމެއް ހަދާލަން ވެސް. ދެން ބަލަން ތިބޭ ތިސޮރު(ޝާފިއު) ތި ޖަޖުން ވެގެން ކަޓުވާލާތަން...\nފެބުރުއަރީ 21, 2018 11:32\nއައިޑޮލްގައި ގޯލްޑަން މައިކު ތައާރަފް ކުރީ ވަކި މީހަކަށް ދޭންކަން މިއަދު އެންގިގެން ތިދިޔައީ މާ ކުރިންވެސް ތިއެންގީ ތި އައިޑޮލް އަކީ އިންސާފްވެރިކަމެއް ނެތް ކަމެއް ކަން.\nފެބުރުއަރީ 27, 2018 15:34\nޝާފިއު އެެއީ ތަކަންދޫ އިނގޭ


Nilandhoo Miskiy Thakugai Miadhu Imaamve Hukuru Namaadhu Kurevvee Thin Bein ނިލަންދޫ މިސްކިތްތަކުގައި މިއަދު އިމާމުވެ ހުކުރު ނަމާދު ކުރެއްވީ ތިންބެއިން – Huvadhoo News Nilandhoo Miskiy Thakugai Miadhu Imaamve Hukuru Namaadhu Kurevvee Thin Bein Huvadhoo News\nނިލަންދޫ މިސްކިތްތަކުގައި މިއަދު އިމާމުވެ ހުކުރު ނަމާދު ކުރެއްވީ ތިންބެއިން\nފ. ނިލަންދޫގައި މިއަދު ހުކުރު ނަމާދު ކުރެއްވި ތިންބެއިން\nފ.ނިލަންދޫގައި ހުކުރު ނަމާދުކުރާ3މިސްކިތުގައި މިއަދު އިމާމުވެ ހުކުރު ނަމާދު ކުރެއްވީ އެއްބަނޑު އެއްބަފާ3ބެއިންނެވެ.\nނިލަންދޫގައި އިމާމުވެ މިއަދުގެ ހުކުރު ނަމާދު ކޮށްފައިވާ3ބެއިންނަކީ، މަސްޖިދުލްތަޙާލުފިގައި އިމާމްވެ ހުކުރު ކުރި އަބްދުއްރަޝީދު އިސްމާއިލްއާއި، މަސްޖިދުލް ވަހްދާގައި އިމާމްވެ ހުކުރު ކުރެއްވި އިބްރާހިމް ރަޝީދުގެ އިތުރުން މަސްޖިދުލް ސަލާމްގައި އިމާމްވެ ހުކުރު ކުރެއްވި އަބްދުﷲ ރަޝީދުއެވެ.\nނިލަންދޫގައި މިއަދު އިމާމުވެ ހުކުރު ނަމާދުކޮށްފައިވާ3ބެއިންގެ ފަރާތުން އޮންލައިން ނޫހެއް ކަމަށްވާ “ދެން” އާ ވާހަކަ ދައްކަވަމުން އެތިން ބެއިންގެ އެއްބަނޑު އެއްބަފާ އެންމެ ބޮޑު ބޭބެ ކަމުގައިވާ އަބްދުލް ގާދިރު އިސްމައިލް ބުނީ، މިއަދު ލިބިގެން ދިޔައީ ވަރަށް ބޮޑު ޝަރަފަކާއި ފަހުރެއްކަމަށެވެ.\n“މިއަދު ހިތަށް އަރާ ރަށުގައި ހުރެވުނު ނަމައޭ. ވަރަށް ހުންނަން ބޭނުން ވެސް ވި އެކަމަކު ކަން ދިމާކުރި ގޮތުން މާލޭގައި މިހުރީ. އެކަމަކު މިއީ އާއިލާއަށް ލިބުނު ވަރަށް ބޮޑު ފަހުރެއް އަދި ޝަރަފެއް. ވަރަށް އުފާވޭ ހަމަ ބުނެދޭން ވެސް ނޭނގޭ މިއަދު މިކުރެވޭ އުފާވެރި އިހްސާސް” ގާދިރު ބުންޏެވެ.\nއާއިލާއަށް ލިބިގެން ދިޔަ މި ޝަރަފުވެރި ވަގުތުގައި ގާދިރު ވަނީ އޭނާގެ މައިންބަފައިންގެ ޒިކުރާއާކޮށް އެމީހުން ނެތުމުގެ ފަޅުކަމާއި މާޔޫސްކަން ހަނދާންކޮށްފައެވެ.\n“ހަގީގަތުގައި މިއީ މައިންބަފައިން އަޅުގަނޑުމެންނަށް ދިން ހެޔޮ ނަސޭހަތާއި ހެޔޮ ތަރުބިއްޔަތުގެ ނަތީޖާ. ހިތަށް އަރާ މިއަދު މަންމައާއި ބައްޕަ މިދުވަސް ދެކެން ދުނިޔޭގައި ހުރި ނަމައޭ. އެމީހުން މިއަދު ތިބި ނަމަ ހާދަ ހާދަ އުފަލެއް ވީހޭ. މިއީ އެމީހުން އެންމެ ދެކެން ބޭނުންވި ދުވަސް.” މައިންބަފައިންގެ ޒިކުރާ އާކުރަމުން ގާދިރު ބުންޏެވެ.\nނިލަންދޫގައި މިއަދު އިމާމްވެ ހުކުރު ނަމާދު ކުރި3ބެއިން މިއަދުގެ ހުކުރު ހުތުބާގައި އަލިއަޅުވައިލައިފައި ވަނީ ސުލްހަވެރި މުޖްތަމައުއެއް ބިނާކުރުމުގެ މައްޗަށެވެ.\nއެ ތިންބެއިންގެ ބޭބެއަކީ ވެސް އިމާމުވެ ކުރު ކުރާ މީހެއް


Panama athun bodu molheh hoadhai England2vana burah\nޕެނަމާ އަތުން ބޮޑު މޮޅެއް ހޯދައި އިންގެލެންޑް ދެވަނަ ބުރަށް\nލަނޑު ޖެހުމަށް ފަހު އިންގެލްނޑްގެ ކެޕްޓަން ކޭން (ވ) އާިއ ވައިސް ކެޕްޓަން އެންޑަސްން އުފާ ކުރަނީ --- ފޮޓޯ: ގެޓީ އިމޭޖަސް\nވޯލްޑްކަޕުގައި މުޅި އަލަށް ވާދަ ކުރާ ޕެނަމާގެ މައްޗަށް 6-1 ތަފާތު ބޮޑު ނަތީޖާއަކުން މޮޅުވެ، އިންގެލެންޑް ދެ ވަނަ ބުރަށް ދަތުރު ކޮށްފި އެވެ.\nޕެނަމާ ބަލިވެ އެ ޓީމު ވަނީ މުބާރާތުން ކަޓާފަ އެވެ. އަދި އެ ގުރޫޕުން ދެ ވަނަ ބުރުގެ ޖާގަ ބެލްޖިއަމަށްވެސް މިހާރު ވަނީ ކަށަވަރު ވެފަ އެވެ.\nއިންގެލެންގެ ހަ ލަނޑުގެތެރެއިން ތިން ލަނޑު ކާމިޔާބު ކޮށް ހެޓްރިކް ހެދީ، ކެޕްޓަން ހެރީ ކޭން އެވެ. އިންގެލެންޑުން ވަނީ ފުރަތަމަ ހާފުގައި އެކަނިވެސް ފަސް ލަނޑު ޖަހާފަ އެވެ. އިންގްލެންޑްގެ ޑިފެންޑަރު ޖޯން ސްޓޯންވެސް ދެ ލަނޑު ޖެހި އެވެ.\nއިންގެލެންޑަށް ލީޑް ނަގައިދިނީވެސް ޖޯން ސްޓޯން އެވެ. މެޗުގެ އަށް ވަނަ މިނެޓްގައި އޭނާ ލަނޑު ޖެހީ އައިރިން ޓްރިޕިއާ ނަގައިދިން ބޯޅަ ގޯލް ތެރެއަށް ވައްދާލައިގެންނެވެ.\nއިންގެލެންޑްގެ ދެ ވަނަ ލަނޑު ހެރީ ކޭން ކާމިޔާބު ކުރީ ލިބުނު ޕެނަލްޓީ އަކުންނެވެ. އެ ޕެނަލްޓީ އަކީ ޕެނަމާގެ އެސްކޮބާ، އިންގެލެންޑްގެ ޖޯން ސްޓޯން އަށް ކުރި ފައުލަކާ ގުޅިގެން ދިން ޕެނަލްޓީ އެކެވެ. ޕެނަމާގެ ކުޅުންތެރިން އެޕީލް ކުރީ، އޭގެ ކުރިން ލިންގާޑް އޮފްސައިޑްގައިވާ ކަމަށެވެ. ކޭން ލަނޑު ކާމިޔާބު ކުރީ 22 ވަނަ މިނެޓް ގައެވެ.\nއިންގެލްނޑްގެ ކުޅުންތެރިން ލަނޑު ޖެހުަމށް ފަހު އުފާ ކުރަނީ ---\nއިންގްލެންޑްގެ ތިން ވަނަ ލަނޑުކާމިޔާބު ކުރީ ޖެސީ ލިންގާޑްއެވެ. އޭނާ ލަނޑު ކާމިޔާބު ކުރި ރަހީމް ސްޓާލިން ތަނަވަސްކޮށްދިން ފުރުސަތަކުންނެވެ. މެޗުގެ 40 ވަނަ މިނެޓްގައި ސްޓޯން ވަނީ އިންގްލެންޑްުގެ ހަތަރު ވަނަ ލަނޑު ކާމިޔާބު ކޮށްފަ އެވެ. ފުރަތަމަ ހާފު\nއެ ނަތީޖާއިން ނިމޭނެ ކަމަށް ބެލުވުނަސް ފަސް ވަނަ ލަނޑު ކޭން ކާމިޔާބު ކުރީ، ލިބުނު ޕެނަލްޓީ އަކުން ފުރަތަމަ ހާފުގެ 45 މިނެޓް ހަމަވެ، އިތުރަށް ދެއްކި ތިން މިނެޓްގެ ތެރެއިން ފުރަތަމަ މިނެޓްގައެވެ. އެ ޕެނަލްޓީއަކީ، ޕެނަމާގެ ޕެނަލްޓީ އޭރިއާ ތެރެއިން ކޭން ގައިގައި ޕެނަމާ ކުޅުންތެރިން ހިފެހެއްޓުމުން ދިން ޕެނަލްޓީ އެކެވެ.\nދެ ވަނަ ހާފުގައި، އިންގްލެންޑްގެ މެޗުގެ ޓެމްޕޯއަށް ވެސް މަޑު ޖެހުމެއް އައެވެ. ފުރަތަމަ ހާފުގައި އެ ޓީމަށް ޖެހުނީ އެންމެ ލަނޑެކެވެ. ރުބެން ލޮފްޓަސް ފޮނުވާލި ބޯޅަ ގޮސް ގޯލް ތެރެއަށް ވަނީ، ކޭންގެ ގައިގައި ޖެހިފަ އެވެ. މިހާރު ލަނޑު ލިސްޓްގެ އެންމެ ކުރީގައި އޮތީ ކޭން އެވެ. އޭނާ ޖެހި ލަނޑުގެ އަދަދު ފަހަކަށް އެރީ އެވެ.\nޕެނަމާގެ ލަނޑު ޖެހި ފިލޕޭ ބަލޯއީ ---\nވޯލްޑްކަޕުގެ، ޕެނަމާގެ ފުރަތަމަ ލަނޑު ކާމިޔާބު ކުރީ، ފިލިޕޭ ބަލޮއީ އެވެ. އޭނާ ލަނޑު ޖެހުމުން، ޕެނަމާގެ ސަޕޯޓަރުން، ވަނީ ވަރަށް ބޮޑަށް އުފާ ކޮށްފަ އެވެ. ވޯލްޑްކަޕަށް ފަހު އޭނާ ގައުމީ ޓީމަށް ކުޅުން ހުއްޓާލެނެ އެވެ. އޭނާގެ މިހާރުގެ އުމުރަކީ 37 އަހަރެވެ.\nއިނގިރޭސިވިލާތް ވޯލްޑް ކަޕް 2018 ޕެނަމާ\nޕެނަމާއަށް ބަދަލެއް ނެތް، އިނގްލެންޑް ތާރީހު އިޔާދަކުރަން


އާރޓިކަލްކިޔުމަށް ހޭދަވާނެކަމަށް ބެލެވެނީ : 12 މިނެޓް,9ސިކުންތު\nއިއްޔެގެ ބައްދަލުވުމުގައި އަޅުގަނޑުވާނީ ތިބޭފުޅުންނަށް ނަރަކައިގެ ނުރައްކާތެރިކަމުގެ ވާހަކަ ބަޔާންކޮށްދީފައި. މިއަދު އަޅުގަނޑު ތިބޭފުޅުންނަށް ހާމަކޮށްދޭންބޭނުންވަނީ މީހާ ނަރަކައަށް ވަންނަން މެދުވެރިވާ ސަބަބުތައް.\nޖުމްލަ ގޮތެއްގައި ނަރަކައަށް ވަންނަން މެދުވެރިވާ ދެ ސަބަބެއްވޭ. ފުރަތަމަ ސަބަބަކީ އެކަމެއް ކުރުމުގެ ސަބަބުން މީހާ އިސްލާމްދީނުން ބޭރުވެ އޭނާގެ އީމާންކަން ނަފީވެ އަދި އެކަމެއްގެ ސަބަބުން އެމީހަކު ނަރަކައިގާ ތާއަބަދަށް ދެމިހުންނަންޖެހޭ ސަބަބު.\nދެވަނަ ވައްތަރަކީ އެކުށެއްކުރުމުގެ ސަބަބުން މީހާގެ އަދާލަތު، މީހާގެ އަދުލުވެރިކަން ގެއްލިގެންގޮސް އަދި އޭނާއަކީ ފާސިގެއްކަމުގައި ވެގެން ދިއުން. އޭގެ ސަބަބުން އޭނާ ނަރަކައަށް ވަނުން ހައްޤުވެގެންވޭ. އެހެންނަމަވެސް އެމީހަކު ނަރަކައިގާ ތާއަބަދަކަށް ނުހުންނާނެ.\nﷲ ސުބްޙާނަހޫ ވަޠައާލާ އޭނާއަށް އަދަބު ދެއްވަން އިރާދަކުރެއްވި ވަގުތެއް ޖެހެންދެން އަދަބު ލިބުމަށްފަހު އެމީހަކު ނަރަކައިން ނުކުމެ ސުވަރުގެއަށް ﷲ ސުބްޙާނަހޫ ވަތަޢާލާ ވައްދަވާނެ.\nއާދެ! އަޅުގަނޑު މިދެކަންތަކާއިބެހޭގޮތުންވެސް ކޮންމެވެސް ވަރެއްގެ ތަފްސީލެއް ތިބޭފުޅުންނަށް އިރާދަކުރެއްވިއްޔާ ހާމަކޮށްލަދޭނަން.\nއެންމެ ފުރަތަމަ ވައްތަރަކީ އެކުށެއް ކުރުމުގެ ސަބަބުން އެމީހަކު ދީނުން ބޭރުވެ އިސްލާމީ މިއްލަތުން ބޭރުވެ އަދި ތާއަބަދަށް ނަރަކައިގާ ދެމި އޮންނަންޖެހޭ ކަންތައްތައް.\nއޭގެ ތެރެއިން އެއްކަމަކީ އެއީ ﷲ އަށް ޝިރުކުކުރުން. ﷲ އަށް ޝިރުކުކުރުން އެއީ ވަރަށްބޮޑުކުށެއް. އެންމެ ބޮޑު ކުށް. ޝިރުކުކުރުން މަތީގައި ދެމިހުއްޓާ އެމީހަކު މަރުވެއްޖެކަމުގައި ވަނީނަމަ ﷲ ސުބްޙާނަހޫ ވަތަޢާލާ އެމީހަކަށް މަޢާފްކޮށެއް ނުދެއްވާނެ. "ހަމަކަށަވަރުން ﷲ އަށް ޝިރުކުކޮށްފި މީހާ ދަންނައެ. ﷲ އެމީހެއްގެ މައްޗަށް ސުވަރުގެ ޚަރާމް ކުރައްވައިފިއޭ. އޭނާ އެނބުރިދާން އޮތް ތަނަނީ ނަރަކައޭ. އަނިޔާވެރި މީހުންނަކަށް ނަސްރު ދޭނެ ފަރާތެއްނުވެއޭ."\nއޭގެ މާނައަކީ ޝިރުކުގެ މަތީގައި ހުރެ އޭނާ ތަޢުބާނުވެ އޭނާ މަރުވެއްޖެކަމަށްވަނީނަމަ އޭނާއަށް ﷲ ސުބްޙާނަހޫ ވަތަޢާލާވަނީ ސުވަރުގެ ޚަރާމްކުރައްވާފައެވެ. އޭނާ ދާންޖެހޭނެ ތަނަކީ ނަރަކައެވެ.\nދެވަނަ ކަމަކީ އީމާންކަމުގެ ރުކުންތަކުގެ ތެރޭގައި މިހިމެނޭ ﷲ އަށް އީމާންވުން، މަލާއިކަތް ބޭކަލުންނަށް އީމާންވުން ﷲ ސުބްޙާނަހޫ ވަތަޢާލާ ފޮނުއްވެވި އެންމެހައި ރަސޫލުބޭކަލުންނަށް އީމާންވުން، ﷲ ސުބްހާނަހޫ ވަތަޢާލާ ބާއްވާލެއްވި އެންމެހައި ފޮތްތަކަށް އީމާންވުން، އާޚިރަތް ދުވަހަށް އީމާންވުން. އަދި ޤަޟާ ގަދަރުގެ ހެޔޮމިންވަރާއި ނުބައި މިންވަރަށް އީމާންވުން.\nމިއީ އީމާންކަމުގެ ރުކުންތަކުގެ ތެރޭގައި މިހިމެނޭ މި ހަ ކަންތައް މީގެ ތެރެއިން އެއްވެސް ކަމަކަށް އިންކާރުކޮށްފިކަމުގައިވާނަމަ އޭގެ މާނައަކީ އެމީހެއްގެ އީމާންކަން އެވަނީ ނަފީވެފައއެވެ. އެހެންވެއްޖެކަމުގައި ވަނީނަމަ އެމީހަކީ އެއީ ނަރަކައިގެ ތެރޭގައި ތާއަބަދަށް ދެމި އޮންނާނެ މީހެކެވެ.\nތިންވަނަ ކަމަކީ ﷲ ސުބްޙާނަހޫ ވަތަޢާލާ އިސްލާމްދީނުގައި ފަރުޟު ކުރައްވާފައިވާ ރުކުންތަކުގެ ތެރެއިން ރުކުނަކަށް އިންކާރުކޮށްފިކަމުގައިވަނީނަމަ އިސްލާމްދީނުގައި ފަސްރުކުނެއްވޭ. ﷲ ސުބްހާނަހޫ ވަތަޢާލާގެ އެއްކައުވަންތަކަން ޤަބޫލުކުރުމާއި ރަސޫލުﷲ ސައްލަﷲ އަލައިހި ވަސައްލަމްގެ ރަސޫލުކަން ޤަބޫލުކުރުމާއި ނަމާދު ޤާއިމްކުރުމާއި ޒަކާތް ދިނުމާއި އަދި ރަމަޟާންމަހު ރޯދަ ހިފުމާއި އަދި ކުޅަދާނަކަން ލިބިގެންވާ މީހާ ހައްޖުކުރުން.\nމިއިން ރުކުނަކަށް އިންކާރުކޮށްފިކަމަށް ވަނީނަމަ އެމީހަކު އެވަނީ ދީނުން ބޭރުވެފައި. އެހެންވެއްޖެއްޔާ އެމީހަކު ނަރަކައިގާ ތާއަބަދަށް ދެމި އޮންނާނެ.\nއަނެއްކަމަކީ ﷲ ސުބްޙާނަހޫ ވަތަޢާލާއަށް ފުރައްސާރަކުރުން. ﷲ ސުބްހާނަހޫ ވަތަޢާލާގެ ރަސޫލާއަށް ފުރައްސާރަކުރުން. ނުވަތަ ﷲ ސުބްޙާނަހޫ ވަތަޢާލާގެ ދީނަށް ފުރައްސާރަކުރުން ނުވަތަ ﷲ ސުބްހާނަހޫ ވަތަޢާލާގެ ދީނަށް މަސައްކަތްކުރާ މީހުންނަށް ފުރައްސާރަކުރުން.\nއާދެ! އެހެންވެއްޖެކަމަށްވަނީނަމަ އެމީހަކުވެސް އެވަނީ ދީނުންބޭރުވެފައި. ﷲ ވަހީކުރައްވަނީ "ކަލޭމެން ދެން އުޛުރު ދައްކަން ނޫޅޭށޭ! ތިއަބައިމީހުން ތިވަނީ އީމާންވުމަށްފަހު ކާފިރުވެފައޭ. އެއީ މުސްލިމުންނަށް ސުންނަތަށް އުޅެން ގަސްދުކުރާ މީހުން ސުންނަތަށް އުޅެން މަސައްކަތްކުރާ މީހުންނަށް ފުރައްސާރަކުރި މީހުންނަށް މުޚާތަބް ކުރައްވައި ﷲ ސުބްހާނަހޫ ވަތަޢާލާ މިގޮތަށް ވަހީކުރައްވާފައިވަނީ!\nތައުބާ ސޫރަތުގެ ފަސްދޮޅަސް ހަވަނަ އާޔަތުގައި ވަޙި ކުރައްވަވާފައިވެއެވެ!\n"ތިއަބައިމީހުން ޢުޛުރު ނުދައްކާށެވެ! ތިއަބައިމީހުން އީމާންވުމަށްފަހު، ތިއަބައިމީހުން ތިއަތިބީ ކާފިރުر ވެފައިކަން ކަށަވަރެވެ.---" (ތައުބާ: 66)\nއެހެންވީމާ އެފަދަ މީހުންނަކީ، އެފަދަ ކުށަށް އަރައިގަންނަ މީހުންނަކީވެސް އެއީ ދީނުން ބޭރުވެފައިވާ ތާއަބަދަށް ނަރަކައިގާ ދެމި އޮންނަންޖެހޭނެ މީހުންނެވެ.\nއަނެއްކަމަކީ ﷲ ސުބްޙާނަހޫ ވަތަޢާލާއަށް ބަދުބަސްބުން ނުވަތަ ﷲ ގެ ރަސޫލާއަށް ބަދުބަސްބުނުން ނުވަތަ ﷲ ސުބްހާނަހޫ ވަތަޢާލާގެ ދީނަށް ބަދުބަސްބުނުމެވެ. ހަޑިހުތުރު އެއްޗެހި ކިޔުމެވެ. މިފަދަ އެއްވެސް ކަމެއްކޮށްފިކަމަށްވަނީނަމަ އެމީހަކުވެސްވާނީ ނަރަކައިގާ ތާއަބަދަށް ދެމިހުންނަ މީހަކަށެވެ.\nއަނެއްބައިމީހުންނަކީ ﷲ ސުބްޙާނަހޫ ވަތަޢާލާ ބާވައިލެއްވެވި ޝަރީއަތަށްވުރެން ތިމަންނާ އަމިއްލައަށް ހަދައިގެން އުޅޭ ޝަރީޢަތް އެއީ މާމޮޅު އެއްޗެއްކަމުގައި ދެކިގެން ﷲގެ ޝަރީޢަތް ދޫކޮށްލައި އޭނާގެ އަމިއްލަ ޝަރީއަތަށް ހުކުމްކުރާ މީހުންނެވެ!\nއޭނާ ޤަބޫލުކުރާ ގޮތުން ﷲސުބްޙާނަހޫ ވަތަޢާލާ ބާއްވާލެއްވި ޝަރީއަތަކީ މީގެ ސާދަސަތޭކަ އަހަރުގެ ކުރީގެ އެއްޗެއް. މިޒަމާނަކަށް އޭއްޗެއް ފިޓެއްނުވޭ. މިޒަމާނަކު އެއަށް ޙުކުމެއް ނުކުރެވޭނެ. މިޒަމާނަކު ޒިނޭކުރާ މީހާ ރަޖަމްއެއް ނުކުރެވޭނެ. ވައްކަންކުރާމީހާގެ އަތެއް ނުކެނޑޭނެ. އެއީ މިޒަމާނުގައި ކުރެވޭނެ ކަންތައްތަކެއް ނޫންކަމަށް އޭނާ ޤަބޫލުކުރަނީ.\nއެހެންވެއްޖެކަމަށްވަނީނަމަ ﷲ ބާއްވާލެއްވި ޝަރީޢަތް އެއީ ކަމުނުދާ އެއްޗެއްކަމުގައި ދެކިގެން އޭނާ އަމިއްލައަށް ޝަރީއަތަކަށް ޙުކުމްކުރާކަމުގައިވަނީނަމަ އެފަދަ މީހަކީވެސް އެއީ ނަރަކައިގާ ތާއަބަދަށް ދެމިއޮންނާނެ މީހެކެވެ.\nއަނެއްބައި މީހުންނަކީ އެއީ މުނާފިޤުން. މުނާފިޤުންނަކީ ބޭރުފުށަށް އީމާންކަން ދައްކައިގެން އެމީހުންގެ ހިތުގެ ތެރޭގައި ކާފިރުކަން ފޮރުވައިގެން އުޅޭ މީހުން. ﷲ ވަހީކުރައްވަނީ "ހަމަކަށަވަރުން މުނާފިޤުންވާކަން ކަށަވަރީ ނަރަކައިގެ އެންމެ އަޑީ ވަތްގަނޑުގައޭ."\nއެހެންވީމާ އެމީހުންނަކަށް އެއްވެސް ސަލާމަތެއް ނުލިބޭނެ. އެމީހުން ތިބޭނީ ނަރަކައިގާ ތާއަބަދަށް އެތަނުގައި ދެމި އޮންނާނެ.\nއާދެ! ދެވަނަ ވައްތަރަކީ އެއީ އެމީހަކު އެކުށެއް ކުރުމުން އެމީހަކު ދީނުން ބޭރުނުވާ އެހެންނަމަވެސް އެމީހެއްގެ އަދާލަތު ގެއްލިގެންދާ އަދި އެކުށަކަށް އެމީހަކަށް ހައްޤުވާ އަދަބު ދެއްވުމަށްފަހުގައި ނަރަކައިން ނެރުއްވާ ސުވަރުގެ ވައްދަވާނެ މީހުން. އާދެ! އޭގެ ތެރެއިން އެއްކަމަކީ މައިންބަފައިންނަށް އުރެދުން. މައިން ބަފައިންނަށް އުރެދުމަކީ ވަރަށްބޮޑު ކުށެއް.\nﷲ ސުބްހާނަހޫ ވަތަޢާލާ އަދި ކީރިތި ރަސޫލުﷲ ސައްލަﷲ އަލައިހި ވަސައްލަމް މައިން ބަފައިންނަށް ހެޔޮކޮށް ހިތުމަށް ވަރަށްބޮޑަށް އަމުރުކުރައްވާފައިވޭ. މައިންބަފައިންނަށް އުރެދިއްޖެކަމުގައިވާނަމަ ނުވަތަ މައިންބަފައިންނަށް އިޚްތިރާމް ކުޑަކޮށް ކަންތައްކޮށްފިކަމަށްވަނީނަމަ އެމީހެއްގެ އަދާލަތު ގެއްލިގެން ގޮސް އެމީހަކު ފާސިގެއްކަމުގައި ވެގެންދާނެފަދަ ބޮޑު ކުށެއް.\nދެވަނަ ކަމަކީ ރަހިމުގެ ގުޅުން ކަނޑާލުން. އާދެ! ރަހިމުގެ ގުޅުން ކަނޑާލުމަކީ ވަރަށް ނުބައިކަމެއް. ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރައްވަނީ "ރަހިމުގެ ގުޅުން ކަނޑާލައިފި މީހަކަށް ސުވަރުގެއަކަށް ނުވަދެވޭނެ." ކަމަށް!\nއާދެ! އެހެންވީމާ ރަހިމުގެ ގުޅުން ކަނޑާލުން އެއީ ވަރަށް ބޮޑު ކުށެއް. އެކުށްކޮށްފި ކަމަށްވަނީނަމަ އަވަހަށް އެކަމަކުން ތަޢުބާވާންޖެހޭ.\nތިންވަނަ ބައަކީ އެއީ ރިބާ ކާމީހުން.\nﷲ ވަހީކުރައްވަނީ "ތިއަބައިމީހުން އެއްބައަކު އަނެއްބައަކަށް ރިބާ ކައިނުހަދާށޭ. މުދާ އިތުރުކުރުމުގެ ބޭނުމުގައި ތިޔަބައިމީހުން ރިބާކައި ނަހަދާށޭ. އާދެ! ރިބާ ކެއުން ދޫކޮށްނުލައިފިކަމަށްވަނީނަމަ ﷲ ވަހީކުރައްވަނީ "ތިއަބައިމީހުން ރިބާ ދޫކޮށްނުލައިފިކަމުގައިވަނީނަމަ ﷲ އާ ﷲ ގެ ރަސޫލާ އާ އެކުގައި ހަނގުރާމަކުރަން ތިއަބައިމީހުން ތައްޔާރުވާށޭ."\nއެހެންވީމާ އެއީ ވަރަށް ނުބައިކުށެއް. އޭގެ ސަބަބުން މީހާ ނަރަކައަށް ވަންނަންޖެހޭނެކަން. އަނެއްކަމަކީ ޔަތީމުންގެ މުދާ ނުހައްޤު ގޮތުގައި ކެއުން. އެކަންވެސް މަނާކުރައްވާފައިވަނީ. ﷲ ވަހީކުރައްވާފައިވަނީ "ޔަތީމުންގެ މުދާ އަނިޔާވެރިގޮތުގައި ކާމީހުންނަކީ އެއީ އެބައިމީހުންގެ ބަނޑަށް އަލިފާން އަޅައިގެން ކާމީހުން ފަދަ ބައެކޭ."\nއާދެ! އަނެއްބައިމީހުންނަކީ އެއީ ރިޝްވަތު ނަގާ މީހުން.\nޚާއްސަގޮތެއްގައި ޙުކުމްކުރައްވަން ތިއްބަވާ ފަނޑިޔާރުން މީހުންގެ އަތުން ރިޝްވަތު ނަގައިގެން ނުހައްޤުން ޙުކުމްކުރާ މީހުން. ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރައްވަނީ "ރިޝްވަތު ދޭމީހާއާއި ރިޝްވަތު ހިފާ މީހާއާއި މިދެމީހުންވެސް ވަނީ ނަރަކައިގެ ތެރޭގައޭ."\nއަނެއްބައިމީހުންނަކީ ދޮގު ހުވާ ކުރާ މީހުން.\nއެއީ ﷲ ގަންދީ ހުވާކޮށްފައި އެހުވައާ ޚިލާފްވާ މީހުން. އަނެއްބައިމީހުންނަކީ ޙައްޤުނޭނގި މީސްތަކުންގެ މެދުގައި ޙުކުމްކުރަމުން އުޅޭމީހުން. ނުވަތަ އަނިޔާވެރިކަމާއެކީގައި ނުވަތަ ވަކި ފަރާތަކަށް ޖެހިގެން ޙުކުމްކުރާމީހުން. މާނައަކީ ޝަރުޢީގޮތުން އެމައްސަލައިގެ ޙުކުމަކީ ކޮބައިކަމެއްވެސް އޭނާއަކަށް ނޭނގޭ. އެނގުނުކަމުގައި ވީނަމަވެސް އޭނާ މިހުރީ ވަކިފަރާތަކަށް ބުރަވެގެން ނޫނީ ވަކިމީހަކަށް ލަނޑެއްދޭން އަނިޔާވެރިވާންވެގެން. އެފަދަ މީހުންވެސް އެވަނީ ނަރަކައިގެ ތެރޭގައި ކަމުގައި ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރައްވާފައިވަނީ.\nއަނެއްބައިމީހުންނަކީ ރައްޔިތުންނަށް މަކަރާއި ހީލަތް ހަދައި އޮޅުވާލާ މީހުން. އެމީހުންވެސް ވަނީ ނަރަކައިގެ ތެރޭގައިކަމަށް ރަސޫލުﷲ ސައްލަﷲ އަލައިހި ވަސައްލަމް ހަދީޘްކުރައްވާފައިވަނީ.\nއާދެ! މިފަދަ ވަރަށް ގިނަ ކަންތައްތައް އެބަހުރި. އެހެންނަމަވެސް އަޅުގަނޑުމެންނަށް ވަގުތު ހުރިގޮތުން ހުރިހާ ކަންތައްތަކެއް ހާމަކުރެވޭކަށް ވަގުތެއްނެތް.\nޚުލާސާއަކީ ﷲ ސުބްޙާނަހޫ ވަތަޢާލާ އަދި އެއިލާހު ރަސޫލުﷲ ސައްލަﷲ އަލައިހި ވަސައްލަމް ނަހީކުރެއްވި އެންމެހައި ކަންތައްތަކުން އަޅުގަނޑުމެން ދުރުހެލިވެ ރައްކާތެރިވެ ހުރުން. އޭރުން އަޅުގަނޑުމެންނަށް ނަރަކައިން ސަލާމަތްވެ ސުވަރުގޭގެ އަހުލުވެރިން ކަމުގައި ވެގެންދާނެ. ﷲ ސުބްހާނަހޫ ވަތަޢާލާ އަޅުގަނޑުމެން އެންމެންނަކީވެސް ސުވަރުގޭގެ ދާއިމީ ބައެއްކަމުގައި ލައްވާށީ. ނަރަކައިން ސަލާމަތްވެގެންވާ ބައެއްކަމުގައި ލައްވާށި. އާމިން.\n- ޑރ. މުޙައްމަދު އިޔާޟް ޢަބްދުއްލަޠީފް މިއަދުނޫހަށް ދެއްވި ޚާއްބަ ދަރުސަކުން


އެފްއޭއެމްގެ މެނޭޖްމަންޓް ބަދަލު ކުރުމަށް ސޮއި ނުކުރަން - އީގަލްސް - Maldives Football\nކްލަބް އީގްލްސްގެ ކުޅުންތެރިން ދިވެހި ލީގުގެ މެޗެއް ފެށުމުގެ ކުރިން ހުއްޓިލައިގެން (ފޮޓޯ: އިބްރާހިމް ފާއިދު)\nއެފްއޭއެމްގެ މެނޭޖްމަންޓް ބަދަލު ކުރުމަށް ސޮއި ނުކުރަން - އީގަލްސް\nޝިމާޒް ޢަލީ27 ޖެނުއަރީ 2019 10:21\nމާލެ، ދިވެހިރާއްޖެ - ފުޓްބޯލް އެސޯސިއޭޝަން އޮފް މޯލްޑިވްސްގައި މިހާރު އޮތް އިންތިހާބީ ހިންގާ ކޮމިޓީ ބަދަލުކުރުމަށް ކްލަބް އީގަލްސް އިން ސޮއި ނުކުރާނެ ކަމަށާއި އޮންނަ އުސޫލުން ބޭރުން އެއްވެސް ކަމެއް ނުކުރާނެ ކަމަށް އެ ކްލަބުން ބުނެފި އެވެ.\nއީގަލްސް އިން މިހެން ބުނެފައިވަނީ މިދިޔަ އަހަރު ނިއު ރޭޑިއަންޓްގެ 10 ކުޅުންތެރިއަކަށް މުސާރައިގެ ގޮތުގައި ދޭން ޖެހޭ 3.8 މިލިއަން ނުދީ އޮތް ތަފާތަ ދިހަ މައްސަލައެއްގައި އެފްއޭއެމް އިން ނިއު ރޭޑިއަންޓް ސަސްޕެންޑް ކުރުމާއި ގުޅިގެން އެ ކްލަބުން ނެރުނު ނޫސް ބަޔާނެއްގައި ފުރަަތަމަ ޑިވިޝަނުގެ އެންމެ ކްލަބެއް ފިޔަވައި ހުރިހާ ކްލަބަކުން އެފްއޭއެމްގެ މިހާރުގެ މެނޭޖްމަންޓަށް އިތުބާރު ނެތްކަމަށް ބުނެ ސޮއި ކޮށްފައިވާކަމަށް ބުނުމާއި ގުޅިގެންނެވެ.\nކްލަބް އީގަލްސް އިން ނެރުނު ބަޔާނެއްގައި ބުނެފައިވަނީ މި އަހަރުގެ މާޗް މަހަށް އެފްއޭއެމްގެ އަހަރީ އާންމު ޖަލްސާއެއް ބޭއްވުމަށް ހަމަޖެހިފައިވަނިކޮށް، އަދި އެފްއޭއެމްގެ އިންތިހާބު އަންނަ އަހަރު ބާއްވަން ޖެހޭއިރު، އެފްއޭއެމް އިން މިހާރު ކުރަމުންދާ މަސައްކަތްތައް ހުއްޓުވުމުގެ ގޮތުން އެކްސްޓްރާ އޯޑިނަރީ ކޮންގްރެސް އެއް ބޭއްވުމަށް މަސައްކަތް ކުރަމުންދަނީ އަމިއްލަ އެޖެންޑާއެއް އެކަމުގައި އޮވެގެން ކަމަށެވެ.\nއީގަލްސް އިން އިތުރަށް ބުނެފައިވަނީ ކްލަބެއްގެ ހައިސިއްޔަތުން އެ ކްލަބުން އަބަދުވެސް މަސައްކަތް ކުރަމުންދާނީ ކަންކަން ރަގަޅު ކުރުމަށް ކަމަށާއި އަދި އެކަންކަން ރަގަޅު ކުރުމަށް މަސައްކަތް ކުރާނީ ހަމަޖެހިފައިވާ އުސޫލުތަކުގެ ތެރެއިން ކަމަށެވެ.


SunOnline: November3gai sifain dhakkuvaidhinee gaumee loabeege namoonaa misaaleh: Siyam\nނޮވެމްބަރު 3ގައި ސިފައިން ދައްކުވައިދިނީ ގައުމީ ލޯބީގެ ނަމޫނާ މިސާލެއް: ސިޔާމް\nމުޙައްމަދު ނާއިލް ހަފީޒް 02 Nov 2021, 20:35\nއެމްޑީއޭގެ ލީޑަރު އަހްމަދު ސިޔާމް މުހައްމަދު -- ސަން ފޮޓޯ/ ފަޔާޒު މޫސާ\nނޮވެމްބަރު ތިންވަނަ ދުވަހު ދިވެހި ސިފައިން ދައްކުވައިދިނީ ގައުމީ ލޯބީގެ ނަމޫނާ މިސާލެއްކަމަށް މޯލްޑިވްސް ޑިވެލޮޕްމަންޓް އެލާޔަންސް (އެމްޑީއޭ)ގެ ލީޑަރު އަދި ރައްޔިތުންގެ މަޖިލީހުގެ މީދޫ ދާއިރާގެ މެމްބަރު އަހްމަދު ސިޔާމް މުހައްމަދު ވިދާޅުވެއްޖެއެވެ.\nނަސްރުގެ ދުވަހާ ގުޅިގެން ސިޔާމް ނެރުއްވި ހިތާބުގައި ވިދާޅުވީ އެ ދުވަހު ސިފައިން ކުރި ޖިހާދަކީ މުސްތަގުބަލުގައި ވެސް މުޅި ގައުމު އެކަމުގެ ހަނދާންތައް އާކުރާނެ ކަމެއްކަމަށެވެ.\n"ޒަމާނީ ހަތިޔާރާއި ގޮވާ ތަކެއްޗާއެކު ރާއްޖެއާ ދިމާކުރި ނިރުބަވެރިންނަށް އެންމެ ތަންފުކެއް ވެސް ދޫނުކޮށް، ދިވެހި ސިފައިން އެ ދުވަހު ކުރެއްްވި ޖިހާދަކީ އަބަދުގެ އަބަދަށް މި ގައުމުގެ ރައްޔިތުން ޝުކުރުވެރިވާނޭ މަތިވެރި ޖިހާދެކެވެ،" ސިޔާމް ވިދާޅުވިއެވެ.\nސިޔާމް ވިދާޅުވީ މިއަދު ނަސްރުގެ ދުވަސް ފާހަގަކުރަމުން އަންނަ އިރު ރާއްޖޭގެ މިނިވަންކަމަށް ބޮޑެތި ނުރައްކާތަކަކާ ކުރިމަތިލާން ޖެހިފައިވާކަން ގަބޫލްކުރަންޖެހިފައި ވާކަމަށެވެ. އަދި އެ ފަދަ ނުރައްކާތަކުން ރައްކާތެރިވެ ސަލާމަތްވުމަށް މަސައްކަތްކުރުމަކީ ކޮންމެ ފަރުދެއް ވެސް ކުރުން މުހިންމު ކަމެއްކަމަށް ވިދާޅުވިއެވެ.\nރާއްޖޭގެ އަމަން ބެލެހެއްޓުމުގައި ހަރަކާތްތެރިވާ އެންމެހާ ފަރާތްތަކުގެ އަގު ވަޒަންކޮށް އޭނާ ވަނީ ޝުކުރު އަދާކުރައްވައިފައެވެ. އަދި އެ މަސައްކަތުގައި ދެމިތިބުމަށް އެ ފަރާތްތަކަށްވަނީ ހިތްވަރު ދެއްވައިފައެވެ.\nސިޔާމް ވަނީ ނަސްރުގެ ދުވަހުގެ ތަހުނިޔާ އޭނާގެ އަމިއްލަ ނަންފުޅުގައާއި ޕާޓީގެ ނަމުގައި ރާއްޖޭގެ އެންމެހާ ރައްޔިތުންނަށް އަރިސްކުރައްވައިފައެވެ. އަދި އެ ދުވަހު ޝަހީދުވި އެންމެހާ ޝަހީދުންނަށް ސުވަރުގޭގެ ދާއިމީ ނިއުމަތް ދެއްވުން އެދި ދުއާ ދަންނަވައިފައެވެ.


Kaivenya thayyaruvefai indhaa dhoshee anbi ais firihen meehaage hageegai falhaa aruvaalaifi\nކައިވެންޏަށް ތައްޔާރުވެފައި އިންދާ ދޮށީ އަނބި އައިސް ފިރިހެން މީހާގެ ހަގީގަތް ފަޅާ އަރުވާލައިފި\nކައިވެންޏަށް ތައްޔާރުވެފައި އިންދާ ދޮށީ އަނބި އައިސް ފިރިހެން މީހާގެ ހަގީގަތްތައް އިންނަން އުޅުނު އަންހެން މީހާއަށް ފަޅާ އަރުވާލައިފި އެވެ.\nޕާކިސްތާނުގެ ސިޓީއެއް ކަމަށްވާ ކަރާޗީގައި ކައިވެނި ކުރަން އުޅުނު ފިރިހެން މީހާ އިތުރު ކައިވެނިތަކެއް ކޮށްގެން އުޅޭ ކަމަށް ފަޅާ އެރުމުން ކައިވެނި ހަފްލާގައި ތިބި މީހުންގެ ރުޅިގަނޑު ދިޔައީ ފަޅައިގެން ނެވެ.\nފިރިހެން މީހާ އިތުރު ކައިވެނިތަކެއް ކޮށްގެން އުޅޭ ކަމަށް ފަޅާ އަރުވާލީ އޭނާގެ ދޮށީ އަނބިމީހާއެވެ. އޭނާ ވަނީ ފިރިހެން މީހާގެ ކައިވެނި ހަފްލާއަށް، އެދެމީހުންގެ ދަރިފުޅު ގޮވައިގެން އައިސް އެމީހާއަކީ މިހާރުވެސް ތިން މީހުންނާއި ކައިވެނި ކޮށްގެން އުޅޭ މީހެއް ކަމަށްބުނެ އެމީހާގެ ވާހަކަތައް ފަޅާ އަރުވާލާފައެވެ.\nއާސިފް ރާފިގް ސިއްދީގް ނަމަކަށް ކިޔާ މި ފިރިހެން މީހައަކީ، އުމުރުން 30 އަހަރާއި 40 އަހަރާއި ދެމެދުގެ ފިރިހެނެކެވެ. އޭނާގެ ފުރަތަމަ އަންހެނުން އައިސް އެވާހަކަ އެންމެން ކުރިމަތީ ފަޅާ އަރުވާލުމުން އެ ކައިވެނި ހަފްލާގައި ތިބި މީހުންގެ ރުޅިގަނޑު ފަޅައިގެން ގޮސް، އޭނާ ގައިގަ ތަޅައި އަނިޔާކޮށް، ލައިގެން ހުރި ޓީޝާޓާއި ފަޓުލޫނު ވެސްވަނީ އިރާލާފައެވެ.\nއެންމެ ފަހަކަށް އެ ފިރިހެން މީހާ ފިލައިގެން ގޮސް އޮތީ ބަހެއްގެ ދަށުގައެވެ. މި މީހާ ސަލާމަތް ކޮށްދިނީ ފުލުހުންނެވެ.\nޕާކިސްތާނުގައި އެއް އަންހެނުންނަށް ވުރެން ގިނަ އަންހެނުންނާއި ކައިވެނި ކުރުމަކީ ހުއްދަ ކަމެކެވެ. އެގޮތުން ޕާކިސްތާނުގައި މަދުވެގެން ހަތަރު އަނބިންނާއި އިނުން ހުއްދައެވެ. ނަމަވެސް ޕާކިސްތާނުގެ ގާނޫނޫ ބުނާ ގޮތުން ފުރަތަމަ އަނބިމީހާއާއި އިނދެގެން ހުރެ، އެހެން ކައިވެންޏެއް ކުރާނަމަ ދެން ހުރި އަނބިންގެ ހުއްދަ ލިބިގެން ނޫނީ އެ ކައިވެންޏެއް ނުކުރެވޭނެއެވެ.\nއެކަން އެނގި ހުރެވެސް މި ފިރިހެން މީހާ އެހެން މީހަކާ ކައިވެނި ކުރަން އުޅުނީ އިނދެގެން އުޅުނު އަނބިންގެ ހުއްދަ އޮވެގެނެއް ނޫނެވެ. އޭނާ އެކަން ކޮށްފައިވަނީ އެމީހުންނަށް ސިއްރުންނެވެ.\nމި ކައިވެނި ހަފްލާގައި ނަގާފައި ހުރި ވީޑިއޯއެއްގައި އޭނާގެ ދޮށީ އަންހެނުން މަދީހާ ސިއްދީގް ބުނިގޮތުގައި، އާސިފްއަކީ އޭނާ މިހާރުވެސް ކައިވެނި ކޮށްގެން އުޅޭ ފިރިމީހާއެވެ. އަދި އެދެމީހުންގެ ފިރިހެން ދަރިއަކުވެސް ހުންނަ ކަމަށް މަދީހާ ބުންޏެވެ. އަދި އޭނާ ރަށުން ފުރައިގެން ދިޔައީ ހައިދްރަބާދަށް3ދުވަހަށް ކަމަށް ބުނެފައި ކަމަށްވެސް މަދީހާ ބުންޏެވެ.\nމަދީހާ ބުނިގޮތުގައި އޭނާއާ އާސިފް ކައިވެނިކޮށްފައި ވަނީ ކަރާޗީގެ ފެޑެރަލް އުރުދޫ ޔުނިވާސިޓީގައި އޭނާ ކިޔަވަމުންދަނިކޮށް އެތަނުން ދިމާވެ 2016 ވަނަ އަހަރުގައެވެ.\nއަދި އޭގެ ފަހުން 2018 ވަނަ އަހަރު ކަރާޗީގެ، ޖިންނާހްސް ވިމަން ޔުނިވާސިޓީގައި ކިޔަވަމުން ގެންދިޔަ ޓީޗަރެއްކަމަށްވާ، ޒެހްރާއާއި ވަގަށް ކައިވެނި ކޮށްފައިވާ ކަމަށް މަދީހާ ބުންޏެވެ. ޒެހްރާއަކީ އޭނާގެ ދެވަނަ އަންހެނުންނެވެ. އަދި އެކަން މަދީހާއަށް އެނގިފައިވަނީ ޒެހްރާ އޭނާއަށް މެސެޖްކޮށް އެކަން އެންގުމުން ކަމަށް މަދީހާ ބުންޏެވެ.\nމަދީހާ ބުނިގޮތުގައި އެކަން އޭނާއަށް ފަޅާ އެރުމުން އާސިފް ވަނީ ފުރަތަމަ އެކަމަށް އިންކާރުކޮށްފައި ކަމަށެވެ. ނަމަވެސް ފަހުން އޭނާ ވަނީ އެކަމަށް އެއްބަސްވެފައެވެ.


Addoon mi sarukaarah vote eh nudheyne: Ameeth | Mihaaru\nއިދިކޮޅު ޕާޓީތަކުން މިރޭ ހިތަދޫގައި ބޭއްވި ޖަލްސާގައު އަމީތު ވާހަކަ ދައްކަވަނީ. ފޮޓޯ: އެމްޑީޕީ\nއައްޑޫން މި ސަރުކާރަށް ވޯޓެއް ނުދޭނެ، އެއީ ވަރަށް ގިނަ ސަބަބުތަކެއް ހުރެގެން: އަމީތު\n14 އޮކްޓޯބަރ 2017 - 00:27 17 comments\nއައްޑޫން މި ސަރުކާރަށް ވޯޓް ނުދެނީ ސަބަބުތަކެއް ހުރެގެން ކަމަށާއި ތަރައްގީ އަށް ކަންކަން ކޮށް ނުދޭ ނަމަ ރައްޔިތުން ވޯޓް ދޭން ޖެހޭ އެއްވެސް ސަބަބެއް ވެސް ކަމަށް ގޮނޑި ގެއްލިފައިވާ ކަމަށް އިލެކްޝަން ކޮމިޝަނުން ބުނެފައިވާ ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އަހުމަދު އަމީތު މިރޭ ވިދާޅުވެއްޖެ އެވެ.\nއިދިކޮޅު ޕާޓީތަކުން މިރޭ ހިތަދޫގައި ބޭއްވި ޖަލްސާގައި އޭނާ ވިދާޅުވީ އެންމެ ފަހުން ބޭއްވި ލޯކަލް ކައުންސިލް އިންތިހާބުގައި އައްޑޫން ސަރުކާރަށް އެންމެ ގޮނޑިއެއް ވެސް ނުލިބުނީ ގިނަ ސަބަބުތަކެއް ހުރެގެން ކަމަށެވެ.\nއަމީތު ވިދާޅުވީ އޭނާ ވެސް ހިމެނިވަޑައިގަންނަވާ ގޮތަށް ކައުންސިލް އިންތިހާބުގެ ކެމްޕޭނަށާއި އިންތިހާބަށް ވެސް އައްޑު އަށް ވަޑައިގެން ތަފާތު ހިސާބުތައް ސަރުކާރުން ޖެއްސެވި ކަމަށެވެ. އެކަމަކު އޭރު ރައްޔިތުން ސަރުކާރުގެ ކެންޑިޑޭޓުންނަށް ވޯޓް ނުދެނީ ކީއްވެގެންކަން ސާފު ނުވާ ކަމަށް ވިދާޅުވި އެވެ.\n"އަޅުގަނޑުމެން އޭރު ސަރުކާރުގެ ތެރޭގައި ތިބެގެން އެތަކެއް ހިސާބެއް ޖެހިން. އެތަކެއް ސައްލާތަކެއް ކުރިން. ރޭވުންތަކެއް ރޭވިން. އެކަމަކު ގޮނޑިއެއް ކާމިޔާބެއް ނުކުރެވުނު،" އަމީތު ވިދާޅުވި އެވެ. "އޭރު ވެސް އަދި އަޅުގަނޑުމެންނަކަށް ނޭނގޭ މިވެގެން އުޅޭ ގޮތެއް. ވޯޓް އަޅުގަނޑުމެންނަށް [ޕީޕީއެމަށް] ނުލިބިގެން އުޅެނީ ކީއްވެގެންތޯ އަޅުގަނޑުމެން ސުވާލު ކުރަމުން ދިޔައިން."\nއިދިކޮޅު ޕާޓީތަކުން މިރޭ ހިތަދޫގައި ބޭއްވި ޖަލްސާގެ ތެރެއިން. ފޮޓޯ: އެމްޑީޕީ\nއޭނާ ވިދާޅުވީ އެ މީހުން ޕީޕީއެމުން ދުރަށްލީ އެ ސުވާލުތައް ވެސް ކުރަމުން ދަނިކޮށް ކަމަށެވެ. އަމީތު ފާހަގަ ކުރެއްވި ގޮތުގައި އައްޑުން ސަރުކާރަށް ވޯޓް ނުދިނުމުގެ މައިގަނޑިު ސަބަބަކީ ތަރައްގީ އަށް ވެފައި ހުރި ވައުދުތައް ފުއްދައި ނުދިނުން ކަމަށެވެ.\nއެގޮތުން އައްޑޫގައި ހަދަން ބުނީ ހޮސްޕިޓަލް ފަދަ މަޝްރޫއުތައް ހަގީގަތަކަށް ނުވުމަކީ އޭގެ ހެކި ކަމަށް ވިދާޅުވި އެވެ. އެހެން ނަމަވެސް މިހާރު ހޮސްޕިޓަލް ހެދުމުގެ ނަމުގައި އައްޑޫ އިކްޓޯރިއަލް ކޮންވެންޝަން ސެންޓަރު (އީސީސީ) ވީރާނާކޮށް، ހަލާކުކޮށްލަމުންދާ ކަމަށް އަމީތު ވިދާޅުވި އެވެ.\n"އައްޑޫގައި އަޅުއްވަން ވައުދުވި ޓާޝަރީ ހޮސްޕިޓަލް އަޅުއްވައެއް ނުދެއްވިއޭ. ހޮސްޕިޓަލް އަޅުއްވަނީއޭ ކިޔާފައި މިހާރު އެ ހަލާކުކޮށްލަނީ ރާއްޖޭގައި ހުރި އެންމެ ބޮޑު ބިނާ [އީސީސީ]." އޭނާ ވިދާޅުވި އެވެ. "އެހެންވީމާ މިކަހަލަ ކަންކަމާ ހުރެ ވޯޓެއް ނުދެއްވާނެ ނޫންތޯ އައްޑޫ ރައްޔިތުން."\nއަމީތު އިތުރަށް ފާހަގަ ކުރެއްވި ގޮތުގައި 2012 ގައި އައްޑޫގެ ފެނުގެ ނިޒާމްގެ ބޮޑު ބައެއް ނިމިފައި ވަނިކޮށް، މި ސަރުކާރު ވެރިކަމަށް އައުމަށް ފަހު ވެސް އުޅެނީ މުޅިން ފުރިހަމަ ނުކޮށް ދެވިގެން ކަމަށެވެ.\n"އެހެންވީމާ ވޯޓެއް ނުދޭނެ ނޫންތޯ ރައްޔިތުން،" އޭނާ ވިދާޅުވީ އެވެ.\nއަމީތު ވިދާޅުވީ މައްސަލައަކީ ރައްޔިތުންނާ ދޭތެރޭ ސަރުކާރުން ބޭއިންސާފުން ކަންކަންކޮށް، ރައްޔިތުންނަށް އަނިޔާވެރިވުން ކަމަށެވެ.\n"ތަރައްގީގެ ނަމުގައި ސަރުކާރުން ކިތަންމެ ބޮޑު ހޭދައެއް ކުރިޔަސް މިކަންކަން އިންސާފުވެރިކަމާ އެކު ރައްޔިތުންނާ ހަމައަށް ނާންނަ ކަމަށްވަންޏާ އެކަންކަމާ ދެކޮޅަށް ރައްޔިތުން ތެދުވާނެ،" އޭނާ ވިދާޅުވި އެވެ. "ބޭއިންސާފާއި އަނިޔާ އާއި ކޮރަޕްޝަން ރައްޔިތުން ދުވަހަކު ވެސް ގަބޫލެއް ނުކުރާނެ."\nއިތުރު ލިޔުންތައް އެމްޑީޕީ ސ. ހިތަދޫ އައްޑޫ އިދިކޮޅު ފަރާތްތައް ޖުމްހޫރީ ޕާޓީ


Aditya Chopra aa mahsalaeh nujehey: "Prithviraj"ge Director\nއަދީތިޔާ ޗޯޕްޅާ އާ މައްސަލައެއް ނުޖެހޭ: "ޕްރިތުވީރާޖް"ގެ ޑައިރެކްޓަރު\nއަދިތުޔާ ޗޯޕްޅާ އަދި "ޕްރިތުވީރާޖް"ގެ ޑައިރެކްޓަރު ދިވޭދީ\nޔާޝް ރާޖް ފިލްމްސްގެ ހެޑް އަދިތުޔާ ޗޯޕްޅާ އާއި އެ ފިލްމު ކުންފުނިން އުފައްދާ "ޕްރިތުވީރާޖް" ޑައިރެކްޓްކުރާ ޗަންދުރަޕްރަކާޝް ދިވޭދީ އާ ދެމެދު ވަރަށް ބޮޑަށް މައްސަލަ ޖެހިގެން އުޅޭ ކަމަށް އިންޑީޔާގެ ނޫސްތަކުން އަންގާރަ ދުވަހު ވަނީ ބުނެފަ އެވެ. ނަމަވެސް ޑައިރެކްޓަރު ދިވޭދީ ނެރުނު ބަޔާނެއްގައި މި ވާހަކައަކީ ކަނޑައެޅިގެން ދޮގެއް ކަމަށް ބުނެ އެފަދަ އެއްވެސް ކަމެއް ދިމާވިކަމަށް އިންކާރު ކޮށްފައި ވެއެވެ.\nއަކްޝޭ ކުމާރު ބަތަލުގެ ބައި ކުޅޭ މި ފިލްމުގެ ކްރިއޭޓިވް ކަންތައްތަކުގައި ޚިޔާލު ތަފާތުވެ ޑައިރެކްޓަރާއި ޕްރޮޑިއުސަރުގެ މެދުގައި ވަރަށް އަރާރުން ހިނގާ ކަމުގެ ޚަބަރުތައް ފެތުރުމުން ޑައިރެކްޓަރު ނެރުނު ބަޔާނެއްގައި ބުނެފައިވަނީ މިއީ ފިލްމުގެ އަގު ވައްޓާލަން ބަޔަކު ފަތުރާ ޕްރޮޕަގެންޑާއެއް ކަމަށެވެ.\n"އާދީ (އަދިތުޔާ ޗޯޕްޅާ)އާއި އަހަންނާ ދެމެދު އޮތީ ވަރަށް ރަނގަޅު ގުޅުމެއް. ދެ މީހުން އެކަކު އަނެކަކަށް ވަރަށް އިހްތިރާމްކުރާ ގުޅުމެއް. ޕްރޮޑިއުސަރެއްގެ ހައިސިއްޔަތުން އާދީ ވަނީ އަހަންނަށް ފިލްމުގެ ހުރިހާ ކްރިއޭޓިވް މަސައްކަތެއްވެސް ކުރުމުގެ ފުރިހަމަ މިނިވަންކަން ދީފައި. އެހެންވެ އަހަރެން މި ފިލްމުގެ މަސައްކަތް ކުރަމުން މިދަނީ އަހަރެންގެ ނަޒަރުގައި "ޕްރިތުވީރާޖް" އޮންނާނެ ގޮތަށް،" ދިވޭދީ ބުންޏެވެ.\n"ޕްރިތުވީރާޖް" އަކީ މިސް. ވޯލްޑްގެ ތާޖު ހޯދާފައިވާ އިންޑިޔާގެ ޒުވާން ރީތީގެ ރާނީ މާނޫޝީ ޗިލާ ބޮލީވުޑަށް ތައާރަފްވާ ފިލްމެވެ.\nއިންޑިޔާގެ ބައެއް ނޫސްތަކުން އިއްޔެ ޚަބަރު ފަތުރާފައިވާ ގޮތުގައި "ޕްރިތުވީރާޖް"ގެ މަސައްކަތް ނުނިމެނީސް އަދި ޔާޝް ރާޖް ފިލްމްސް އާ މަޝްވަރާ ކުރުމެއް ނެތި ދިވޭދީ މުޅިން އާ ފިލްމެއް ކަމަށްވާ "ރާމް ސޭތޫ" އިއުލާން ކުރުމުން އަދިތުޔާ ވަނީ ހިތްހަމަނުޖެހިފަ އެވެ. މި ޚަބަރާ ގުޅިގެން "ޕްރިތުވީރާޖް"ގެ ޕޯސްޓް ޕްރޮޑަކްޝަން މަސައްކަތްތައް ވެސް ދިވޭދީ އަތުން އަތުލައިފިކަމަށް އިއްޔެ ފެތުރި ޚަބަރުތަކުގައި ބުނެފައި ވެއެވެ. ނަމަވެސް ދިވޭދީ ބުނަނީ މިއީ ވަކި އެޖެންޑާއެއްގެ ދަށުން އޭނާގެ ނަން ޚަރާބުކުރަން ބަޔަކު ކުރާ މަސައްކަތެއް ކަމަށާއި މި ވާހަކަތަކުގައި ހަގީގަތެއް ނެތް ކަމަށެވެ.\nއިންޑިއާ އަކެޝޭ ކްމާރު\nސުނިލް ޝެޓީގެ ދަރިފުޅު ބޮލީވުޑަށް ނުކުންނަނީ\nއަކްޝޭގެ ހަތަރު ފިލްމާއެކު ސިނަމާތަކަށް އުފާވެރިކަން\nއެކްޓަރު ސަންދީޕު މަރުވުމުން އަކްޝޭ ހިތްހަލާކު\nބޮޑެތި ފިލްމުތައް ރިލީޒްކުރާނެ ތާރީހު ކަނޑައަޅައިފި


Green tea boan jeheynee vaki gothakah – Iru\nނަޖީބް އިސްތިއުފާދެއްވާފައި ވަނިކޮށް ވަކިކުރުމުގެ މައްސަލަ ނުބެލޭނެ: ހިސާން\nދޮނަކުޅިއަށް ދިޔަ ބޯޓެއް އަޑިއަށްގޮސް، މީހުން ކަނޑުވެއްޖެ\nގްރީން ޓީ ބޯން ޖެހޭނީ ވަކިގޮތަކަށް\nޝާޝާ· 30 ޖޫން 2020\nބަރުދަން ލުއިކުރަން، ބަނޑު ހިންދަން، ހަންގަނޑު ރީތިކުރަން، ޒުވާންކަން ދަމަހައްޓަން އަދި މި ނޫނަސް ސިއްހީ މައްސަލަތަކުން ސަލާމަތްވެ ހަކަތަ ވަރުގަދަކުރަން ބޭނުންވާ މީހުން ވެސް ގްރީން ޓީ ބުއިމަށް އިސްކަން ދެ އެވެ.\nނަމަވެސް، ބޭނުން ވަރަކަށް ބޭނުން އިރަކު ގްރީ ޓީ ބޯންވީ ހެއްޔެވެ؟\nއެކަށީގެން ނުވާ ވަގުތުތަކުގައި ގްރީން ޓީ ބުއިމުން ގެއްލުންތަކެއް ލިބިދާނެ އެވެ. ގްރީން ޓީ ގައި ކެފެއިން އާއި ޓެނިން ކިޔާ މާއްދާއެއް އެކުލެވިގެންވެ އެވެ. މިއީ ގޮހޮރުގައި ހުންނަ ދިޔަތައް ނުވަތަ ގެސްޓްރިކް ޖޫސް ދިޔާކުރާނެ މާއްދާއެކެވެ. މިހެން ދިމާވެއްޖެ ނަމަ ބަނޑުގެ އެކި މައްސަލަތައް ޖެހި މޭނުބައިކުރުމާއި މޭ ދަށަށް ނުވަތަ މެޔަށް ތަދުވުން އަދި ބަނޑުގައި ވައި ހެދުން ފަދަ ކަންތައްތައް ދިމާވާނެ އެވެ.\nރަނގަޅު ވަގުތު، ވަކި މިންވަރަކަށް ގްރީން ޓީ ބޮއެގެން ނޫނީ ހަގީގީ ފައިދާއެއް ނުހޯދޭނެ އެވެ.\nވަރަށް ގިނަ ދިރާސާތަކުން ދައްކަނީ ގްރީން ޓީ އަކީ ސިއްހަތަށް ވަރަށް ގިނަ ފައިދާ ލިބޭ އެއްޗެއް ކަމަށެވެ. ނަމަވެސް މާގިނައިން ބޯންވެއްޖެ ނަމަ އޭގެ ނުރަނގަޅު އަސަރުތައް ވެސް ހަށިގަނޑަށް ކުރާކަން މިފަދަ ދިރާސާތަކުން ހާމަވެފައިވެ އެވެ.\nގްރީން ޓީ ބޯން ޖެހޭ ރަނގަޅު ގޮތަކީ ކޮބާ؟\nހުސް ގޮހޮރާ ހުރެ ގްރީން ޓީ ބޯކަށްނުވާނެ\nއަހަރެމެންގެ ތެރެއިން ގިނަ މީހުންނަށް ގަބޫލުކުރެވިފައި އޮންނަނީ ހުސް ގޮހޮރާ ހުރެ ގްރީން ޓީ ބުއިމުން ހަށިގަނޑުގެ އެތެރެ ސާފުވާކަމަށެވެ. ނަމަވެސް މިއީ އެއްގޮތަކަށް ވެސް ކުރުން ރަނގަޅު ކަމެއް ނޫނެވެ. ހައިބަނޑާ ހުރެ ގްރީން ޓީ ބުއިމުން ބަނޑަށާއި ސްޕްލީން އަށް ގެއްލުން ވާނެ އެވެ.\nގްރީން ޓީ ބޯން ޖެހޭ ރަނގަޅު ގަޑި\nގްރީން ޓީގެ ފައިދާ އެންމެ އެދެވޭ ގޮތެއްގައި ހޯދުމަށް ކެއުމުގެ ބައިގަޑިއިރު ކުރިން ނުވަތަ ކައިގެން ދެ ގަޑިއިރު ފަހުން ގްރީން ޓީ ބޯށެވެ.\nހަކުރާއި ކިރު ނޭޅުން\nގްރީން ޓީ ބޯން ޖެހޭނީ އެއްވެސް ވަރަކަށް ހަކުރާއި ކިރު ފަދަ ތަކެތި ނާޅަ އެވެ. ގްރީން ޓީ ގައި އެންޓިއޮކްސިޑަންޓްސް އާއި ތިއެނައިން އެކުލެވިގެންވެ އެވެ. މިއީ ސިއްހަތަށް ވަރަށް ރަނގަޅު އެއްޗެކެވެ.\nނަމަވެސް ކިރުގައި އެކުލެވޭ ޕްރޮޓީން އާއި ހަކުރުގައި ހުންނަ ކެލޮރީޒް އާއި ގްރީން ޓީގައި ހުންނަ ފްލެވަނޯލްސް އެކުވުމުން ނެގެޓިވް ރިއެކްޝަނެއް ހަށިގަނޑަށް އާދެ އެވެ. އަދި ގްރީން ޓީ އިން ހޯދަން ބޭނުންވާ ފައިދާތަކެއް ނުލިބޭނެ އެވެ.\nގްރީން ޓީއާ އެކު މާމުއި ބޭނުންކުރުން\nގްރީން ޓީގައި އެކުލެވޭ ކެފެއިން އާއި މާމުއިގައި ހުންނަ ވިޓަމިންސްތައް އެކުވުމުން ޒުވާންކަން އިތުރުކޮށްދީ ސަރުބީ ވިރުވާލަން ބާރުއަޅަ އެވެ. ކެލޮރީޒް މަދުކުރުމަށް މާމުއި އެހީތެރިވެ އެވެ. އަދި ގްރީން ޓީ އިން މެޓަބޮލިޒަމްގެ މަސައްކަތް ބާރުވެ އެވެ.\nކެއުމަށްފަހު ވަގުތު ކޮޅެއް ހުސްކުރުން\nކެއުމަށްފަހު ވަގުތުން ގްރީން ޓީ ބޯކަށް ނުވާނެ އެވެ. ގްރީން ޓީގައި އެކުލެވޭ ކެފެއިންގެ ސަބަބުން ހަޖަމުކުރުމުގައި މައްސަލަތައް ދިމާވެ އެވެ. އަދި ނިއުޓްރިޝަންތައް ހަށިގަނޑަށް އޮބިގެން ދިއުމަށް ހުރަސް އަޅަ އެވެ.\nގްރީން ޓީ ބޯން ޖެހޭ މިންވަރު\nސިއްހީ އެންމެ ރަނގަޅު ފައިދާއެއް ގްރީން ޓީން ހޯދުމަށް ބޭނުން ނަމަ ދުވާލަކު 2-3 ތަށި ގްރީން ޓީ ބުއިން ރަނގަޅެވެ. ގްރީން ޓީ އަކީ އެންޓި އޮކްސިޑަންޓްސް އާއި ފްލެވަނޮއިޑްސް އެކުލެވޭ އެއްޗަކަށް ވާތީ އެ މާގިނައިން ބޮއެފި ނަމަ ވިހަވެ ލިވާގެ މައްސަލަތައް ވެސް ކުރިމަތިވެދާނެ އެވެ.\nރާއްޖެ އިން އިތުރު 10 މީހަކު ޕޮސިޓިވްވެއްޖެ\n12 1694


Jalu Kairee Muzaaharaa Kuri Kamah Mahloof Ehbas, Vidhaalhuvee Siyaasee Dhauvaa Eh Kamah - Vaguthu\nޖަލު ކައިރީގައި މުޒާހަރާ ކުރި ކަމަށް މަހްލޫފް އެއްބަސް، ވިދާޅުވީ ސިޔާސީ ދައުވާއެއް ކަމަށް\nގަލޮޅު ދެކުނު ދާއިރާގެ މެމްބަރު އަހުމަދު މަހުލޫފް މިދިޔަ އަހަރުގެ ޑިސެމްބަރު3ވަނަ ދުވަހު ކ.މާފުއްޓަށް މުޒާހަރާ ކުރަން ދިޔަ ކަމަށާއި ނަމަވެސް މުޒާހަރާ އަށް ދިޔައީ ދަންނަ ބަޔަކާއި އެކު ނޫންކަމަށް އޭނާ ވިދާޅުވެއްޖެ އެވެ.\nމަހުލޫފް މިހެން ވިދާޅުވީ އޭނާގެ މައްޗަށް ކުރާ ނިރުބަވެރިކަމުގެ ދައުވާ އަށް މިއަދު ކްރިމިނަލް ކޯޓުގައި ޖަވާބުދާރީވަމުންނެވެ. މަހްލޫފްގެ މައްޗަށް އެދަކޮށްފައި ވަނީ މިދިޔަ އަހަރުގެ ޑިސެމްބަރ3ވަނަ ދުވަހު އާންމުންގެ ބަޔަކާއިއެކު މާފުށީ ޖަލު ކުރިމަތީ މުޒާހަރާ ކުރި މައްސަލާއާއި ގުޅިގެންނެވެ. މިއަދުގެ ބޭއްވި މި މައްސަލައިގެ ފުރަތަމަ އިބްތިދާއީ އަޑުއެހުމުގައި މަހުލޫފްގެ ފަރާތުން3ވަކީލަކު ވަނީ ކޯޓަށް ވަޑައިގަންފައެވެ.\nއިބްތިދާއީ އަޑުއެހުމުގައި ދައުވާ އިއްވަވަމުން ޕްރޮސިކިއުޓާ ޖެނަރަލްގެ ވަކީލް ވިދާޅުވީ މަހުލޫފުގެ މައްޗަށް ޓެރަރިޒަމްގެ ދައުވާ އުފުލާފައިވަނީ މިދިޔަ މަހުގެ3ވަނަ ދުވަހު އާންމުންގެ ބަޔަކާއިއެކު މާފުށީ ޖަލު ކުރިމަތީ މުޒާހަރާ ކުރި މައްސަލައިގައެވެ. އަދި އެއީ އާންމުންނަށް ނުރައްކާތެރި ހާލަތެއް ކުރިމަތިވެދާނެފަދަ އަމަލުތަކެއް ކަމަށް ދައުލަތުން ވިދާޅުވިއެވެ. ދައުލަތުން ވިދާޅުވީ މަހުލޫފް ޖަލުގެ ތެރެއަށް ވަދެފައިވާ ކަމަށެވެ.\nދައުވާ އިއްވެވުމުން ދިފާއީ ވަކީލުން ވަނީ ދައުވާއާ ގުޅޭ ގިނަ ލިޔެކިޔުންތަކެއް ނުލިބޭ ކަމަށް ބުނެފައި އެވެ. އަދި އެ ލިޔުންތައް ހާމަ ކޮށްދިނުމަށް ވަނީ އެދިފައި އެވެ.\nއެކަމަށް ރައްދު ދެއްވައި ޕީޖީގެ ވަކީލު ވިދާޅުވީ ދައުވާ ފޯމްގައި ހިމަނާފައިވާ ލިޔުންތައް ވާނީ ހިމަނާފައި ކަމަށާއި ފޯލިޔޯ ނަންބަރު ތަކަކީ ޕީޖީގެ ބޭނުމަކަށް ޖަހާފައިވާ ނަންބަރުތަކެއް ކަމަށެވެ.\nމަހުލޫފު ވިދާޅުވީ ފުރަތަމަ އެހެން ތުހުމަތެއްކޮށް މާފުށީ ޖަލަށް ގެންދެވި ކަމަށާއި ނަމަވެސް އެރޭގެ ވަގުތެއްގައި މާފުށީ ޖަލަށް ފުލުހުން ދުރުވެ ވިދާޅުވީ ޓެރަރިޒްމްގެ ކުށުގެ ތުހުމަތު އޭނާގެ މައްޗަށް ކުރި ކަމަށެވެ. މަހްލޫފް ވިދާޅުވީ ހަގަޑިއިރު އޭނާ ފުލުހުންގެ ބެލުމުގެ ދަށުގައި އިން ކަމަށާއި ޤާނޫނީ ވަކީލަކު ނުލިބުމުން ފުލުހުންނަށް ބަޔާން ދޭން ދެކޮޅު ހެދި ކަމަށެވެ. ނަމަވެސް ފުލުހުން ބަޔާނެއް ލިޔެ އޭނާ ލައްވާ ސޮއި ކުރުވި ކަމަށް މަހްލޫފް ވިދާޅުވިއެވެ.\nމި މައްސަލައިގައި އިތުރު އެއްވެސް ތަހުގީގެއް ކުރިއަށް ނުގެންގޮސް ދައުވާ ނުކުރެވޭނެ ކަމަށާއި ތަހުގީގު ކުރިއަށް ނުގެންގޮސް ދައުވާކޮށްފައިވަނީ ކީއްވެތޯ ތަކުރާރުކޮށް މަހްލޫފް ސުވާލު ކުރިއެވެ. އަދި ޖަލު ކައިރިއަށް އެއްވި އެހެން މީހުން ކޮބައި ކަމާއި ޖަލުގެ ގޭޓް އެހެން ބަޔަކު ތެޅުވިތާންގައި ހުންނަ މީހާއަށް ދައުވާ ކުރާއިރު، ގޭޓް ތެޅުވި މީހުން ކޮބައިތޯ މަހުލޫފް ވަނީ ދައުލަތަށް ސުވާލުކުރައްވާފައި އެވެ.\nއެކަމުގެ ރައްދުގައި ދައުލަތުން ވިދާޅުވީ އެމައްސަލަ މިހާރުވެސް ތަހުގީގު ކުރަމުންދާ ކަމަށާއި ހެއްކާއި ގަރީނާ ލިބޭ މިންވަރަކުން އެމީހުން ހައްޔަރުކޮށް، ލިބެންޖެހޭ އަދަބު ދޭނެ ކަމަށެވެ.\nމަހުލޫފް އިތުރަށް ވިދާޅުވީ ރަހީނުކޮށްފައިވާ ރިލްވާންގެ ކުންވެރިންނަށް ވެސް ކޮށްފައިވަނީ ޓެރަރިޒަމްގެ ދައުވާ ނަމަވެސް އެމީހުން ތިބީ ދޫކޮށްލާފައި ކަމަށާއި މިއީ ކަނޑައެޅިގެން ސިޔާސީ މަގްސަދެއްގައި ކުރަމުންދާ ކަމެއް ކަމަށެވެ. އަދި މާފުށީ ޖަލުގެ ގޭޓްް ހުޅުވުނަސް ޖަލުތަކާއި ހަމައަށް ނުވެސް ދެވޭނެ ކަމަށާއި ދައުލަތުން މިވަނީ ވާހަކަ ފުޅާކޮށް ދޮގު ތުހުމަތުތަކެއް ކޮށްފައި ކަމަށް އޭނާ ވިދާޅުވެފައި އެވެ.\nއަދި ޓެރަރިޒަމް ދައުވާ އަކީ ބޮޑެތި ކުށްތައް ކޮށްފައި ތިބޭމީހުނަށް ކުރާ ދައުވާއެއް ކަމަށާއި މިފަދަ ކަމަކަށް ޓެރަރިޒަމް ދައުވާއެއް ނުއުފުލޭނެ ކަމަށް މަހުލޫފް ވިދާޅުވިއެވެ.\nދައުލަތުގެ ވަކީލުންވަނީ ގިނަ ހެކިތަކެއް މަހުލޫފްގެ ދެކޮޅަށް ހުށައަޅާފައި އެވެ. ބައެއް ހެކިތައް ވަނީ ދައުވާ ކުރި ފަހުން ލިބުމުގެ ސަބަބުން ޝަރީޢަތައް ހުށަހެޅުމުގެ ކުރިން ގާޒީގެ ހުއްދަ ހޯދާފައެވެ.\nމަހުލޫފްގެ މައްޗަށް މިހާރުވެސް4ދައުވާއެއް އުފުލާފައި ވުމުގެ ސަބަބުން ދިފާއީ ވަކީލުންވަނީ ދައުލަތުގެ ކުރިން ހުށައަޅަންޖެހޭ ހުށައެޅުންތައް ހުށައެޅުމަށް 30 ދުވަހުގެ މުއްދަތަކަށް އެދިފައި އެވެ. ނަމަވެސް ގާޒީ ވިދާޅުވީ 30 ދުވަހުގެ މުއްދަތެއް ނުދެވޭނެ ކަމަށާއި 20 ދުވަހުގެ މުއްދަތުން ހެކި ހުށައެޅޭނެ ކަމަށް ކަނޑައަޅާ މެއި މަހުގެ 15 އަށް ޝަރީއަތް ބޭއްވުމަށް ތާވަލް ކޮށްފައެވެ.\nރަން ވަނަތައް ހޯދި އެތްލީޓުންނަށް މަރުހަބާ ކިޔަން އެންމެން ޖުމްހޫރީ މައިދާނަށް\nއޭޕްރީލް 25, 2018 22:13\nސިޔާސީ ގޮތުންކުރި މުޒާހަރާއެއް.ސިޔާސީ ދައުވާއެއް. ސިޔާސީ ހުކުމެއް. ހަމަ ބަރަާބަރު.\nއޭޕްރީލް 26, 2018 06:46\nމަހޭ ކަލެޔަށް ތިނޫން ގޮތެއް ނޯންނާނެ ކަލޭގެ އަނގަ ތަންފުކެޢް ބޮޑީ ބުނާބަހަކާ އަމަލާ ދިމާނުވޭ މޮޅުކަންދަށްކަން މާފުށްޓައް ދިޔައީ ސަޅިވެއްޖެއެށްނު .\nއޭޕްރީލް 26, 2018 07:13\nކަލޯ ވަރެއް ނެތިގެން އުޅުނުމީހެއް ތިޔައީ. ޢަމިއްލައައް ބޮނޑި ބޮނީ. ހައެއްކަ އަހަރައް ލާނަމަ ދޯ އިންތިހާައައް އުފާވާނެ\nއޭޕްރީލް 26, 2018 07:58\nއެހެން މީހުންވެސް ތިކަމުގައި ބާނާލާ. ތީވާ އިއްޒަތްތެރި މެމްބަރެއް.\nއޭޕްރީލް 26, 2018 08:16\n"ސިޔާސީ ދަޢުވާ" ކިޔާ ދަޢުވާ އެއް ނޯންނާނެ!\nއޭޕްރީލް 26, 2018 10:59\nމުޒާހަރާ ކުރުން މަނާތަނެއްގަ މުޒާހަރާ ކުރީމަ އެކަން ކުށްވެރިވާގޮތަށް ޤާނޫނުގައި އޮތްހާ ހިނދަކު ތިކަން ނުވާނެ ސިޔާސީ ކަމަކަށް.\nއޭޕްރީލް 26, 2018 11:00\nމީހަކު މަރާފަވެސް މިސިޔާސީ ހޭބަލިން ބުނާނެ އެއީ ސިޔާސީ ކަމެކޭ. ކުށްވެރިއެއްނުވާނެއޭ، ޝަރީޢަތެއް ނުކުރެވޭނެއޭ.


ހުވާކުރުމުގެ ރަސްމިއްޔާތަށް މުޅި އެމެރިކާ ތައްޔާރީ ހާލަތުގައި |\nހުވާ ކުރުުގެ ރަސްމިއްޔާތަށް މމުޅި އެމެރިކާވަނީ ތައްޔާރީ ހާލަތަކަށް ގެނެވިފަ\nހުވާކުރުމުގެ ރަސްމިއްޔާތަށް މުޅި އެމެރިކާ ތައްޔާރީ ހާލަތުގައި\nއަންނަ ހަފްތާ ބަންދުގައި ބޭއްވުމަށް ހަމަޖެހިފައިވާ، އެމެރިކާގެ އިންތިޚާބީ ރައީސް ޖޯބައިޑްން ހުވާ ކުރުމުގެ ރަސްމިއްޔާތަށް ތައްޔާރުވުމުގެ ގޮތުން އެމެރިކާގެ 50 ސްޓޭޓެއްގައި ސަލާމަތީ ފިޔަވަޅުތައް ވަރަށް ބޮޑަށް ވަރުގަދަ ކޮށްފިއެވެ.\nޖޯބައިޑްން ހުވާކުރުމުގެ ރަސްމިއްޔާތާ ދިމާކޮށް މުޅި އެމެރިކާގައި ސަލާމަތީ ފިޔަވަޅުތައް ވަރުގަދަ ކޮށްފައި މިވަނީ، އެދުވަހާ ދިމާކޮށް، އެމެރިކާގެ މިހާރުގެ ރައީސް ޑޮނަލްޑް ޓްރަމްޕަށް ތާއީދުކުރާ ފަރާތްތަކުން ހަތިޔާރު އެޅިމީހުންގެ މުޒާހިރާތައް އެމެރިކާގެ އެކިހިސާބުތަކުގައި ކުރިޔަށް ގެންދާނެ ކަމުގެ އިންޓެލިޖެންސް މައުލޫމާތު ލިބުމާއި ގުޅިގެންނެވެ.\nއެމެރިކާގެ ޖާސޫސީ އިދާރާ އެފްބީއައިއިން އިންޒާރު ދީފައިވާ ގޮތުގައި، ޓްރަމްޕަށް ތާޢީދުކުރާ ފަރާތްތަކުންވަނީ، އެމެރިކާގެ 50 ސްޓޭޓުން ހަތިޔާރުއެޅި މީހުންގެނެސް، ވޮޝިންގޓަން ޑީސީގައި ހުންނަ ގާނޫނުހަދާ މަޖިލސްކުރާގެ ކެޕިޓަލް ހިލްގައި މުޒާހިރާކުރުމަށް ނިންމާފައެވެ.\nވޮޝިންޓަން ޑިސީގައި ހުންނަ ނޭޝަނަލް މޯލް ސަރަހައްދު މިހާރުވެސް ވަނީ މުޅިން ބަންދު ކޮށްފައެވެ. އަދި އެމެރިކާގެ އެކި ސަރަހައްދުތަކުން، ނޭޝަނަލް ގާޑުންގެ ޓްރޫޕްތައް މިހާރުވަނީ، ސަލާމަތީ ކަންކަން ބެލެހެއްޓުމަށްޓާކާ ގާނޫނު ހަދާ މަޖިލިސް ހުންނަ ސަރަހައްދު ކަމުގައިވާ ވޮޝިންގޓަން ޑީސީއަށް ޖަމާކޮށްފައެވެ.\nއެމެރިކާގެ ޕޮލިހުންގެ ފަރާތުން މައުލުމާތު ދީފައިވާ ގޮތުގައި، އެގައުމުގެ ސްޓޭޓެއް ކަމުގައިވާ، ވާޖީނިއަރގެ މީހަކު މިހާރުވަނީ، ހިފާ ގެންގުޅޭވައްތަރުގެ ދެ ބަޑިއާ އަދި ރަޖިސްޓްރީ ކޮށްފައިނުވާ ގޮވާތަކެތިތަކެއް ހިފައިގެން، ކެޕިޓަލް ހިލްގައި ގައިމްކޮށްފައިވާ ޗެކްޕޮއިންޓެއް ހުރަސްކޮށް ދަތުރުކުރަން އުޅެނިކޮށް، ފާއިތުވެދިޔަ ހަފްތާގެ ބުރާސްފަތި ދުވަހު ހައްޔަރު ކޮށްފައެވެ.\nއިންތިޚާބީ ރައީސް ޖޯބައިޑްންގެ އިންތިގާލީ ޓީމުން މިހާރުވަނީ،ފެތުރެމުންދާ ކޯވިޑް19ގެ ސަބަބުން، ބައިޑްންގެ ހުވާކުރުމުގެ ރަސްމިއްޔާތަށް އެމެރިކާގެ ވޮޝިންޓަންގ ޑީސީއަށް ޖަމާ ނުވުމަށް އެގައުމުގެ ރައްޔިތުންނަށް އިލްތިމާސް ކޮށްފައެވެ. އަދި ސިއްޙީއިދާރާތަކުން ވަނީ، މި ރަސްމިއްޔާތު، ގޭގައި ތިބެގެން ބެލުމަށްވެސް އިލްތިމާސް ކޮށްފައެވެ.\nއެމެރިކާގެ ސިވިލް ހަރަކާތްތަކާ ގުޅުންހުރި، ހަތިޔާރުއެޅި ބައެއް ފަރާތްތަކުން ތުހުމަތު ކުރާގޮތުގައި، ބައިޑްން ހުވާކުރާ ރަސްމިއްޔާތާ ދިމާކޮށް އާދަޔާ ޚިލާފަށް ސަލަމަތީ ފިޔަވަޅުތައް އިތުރުކޮށްފައިވާ ވުމަކީ، އެރަސްމިއްޔާތާ ދިމާކޮށް ހަމަލާތަކެއް ދިނުމަށް ރާވާކަމުގެ ތުހުމަތުގައި އެޖަމާއަތްތަކުގެ މެމްބަރުން ހައްޔަރުކުރުމަށް ޖަހަމުންދާ ޕޮލިސް މަޅިފަތިތަކެކެވެ. އެހެންކަމުން، ހުވާކުރުމުގެ ރަސްމިއްޔާތާ ދިމާކޮށް ވޮޝިންޓަންގ ޑީސީއަށް ދަތުރު ނުކުރުމަށް އެ ޖަމާޢަތްތަކުގެ މެމްބަރުންނަށް ޖަމާއަތްތަކުން ވަނީ އިލްތިމާސް ކޮށްފައެވެ.\nބައިޑްން ހުވާކުރުމުގެ ރަސްމިއްޔާތާ ދިމާކޮށް އެމެރިކާގައި ހަމަނުޖެހުން އުފައްދާނެކަމަށް ބެލެވިފައި މިވަނީ، މިމަހުގެ7ވަނަ ދުވަހު ޓްރަމްޕަށް ތާއީދުކުރާ ފަރާތްތަކުން، އެމެރިކާގެ ކެޕިޓަލް ހިލް ސަރަހައްދުގައި މުޒާހިރާކޮށް، ގާނޫނު ހަދާ މަޖިލިސްތެރެއަށް ވަދެގަނެ، އެތަނަށް ގެއްލުން ދީފައިވަނިކޮށެވެ. އަދި މިހަމަލާތަކުގައި ޓްރަމްޕްގެ ބައިވެރިވުން އޮތްކަމަށް ތުހުމަޔުކޮށް، އެމެރިކާގެ ހައުސް އޮފް ރެޕްރެސެންޓޭޓިވްސްއިން ވަނީ ދެވަނަ ފަހަރަށް ޓްރަމްޕްގެ މައްޗަށް އިތުބަރު ނެތްކަމަށް ނިންމާ، އިމްޕީޗް ކޮށްފައެވެ.\nނަތީޖާއެއްގެ ގޮތުން، އެމެރިކާގެ ތާރީޚުގައި ދެފަހަރަށް އިމްޕީޗް ކުރެވުނު ހަމައެކަނި ރައީސްކަމުގައި ޓްރަމްޕް ވެގެން ގޮސްފައިވާއިރު، ޓްރަމްޕް ވަނީ، ޖޯ ބައިޑްން ހުވާކުރާ ރަސްމިއްޔާތަށް ވަޑައި ނުގަންނަވާނެ ކަމަށް ވިދާޅުވެފައެވެ.\nއެމެރިކާ, ޖީ ބައިޑްން


China in Talibanunnaa deal eh hadhaane: Biden\nޗައިނާއިން ތާލިބާނުންނާ ޑީލްހަދާނެ: ބައިޑަން\nއެމެރިކާގެ ރައިސް ޖޯ ބައިޑަން: ވިދާޅުވި ޗައިނާއިން ކޮންމެ ގޮތެއް ހަދާފައި ނަމަވަވެސް ތާލިބާނުންނާ ޑީލް ހަދާނެ ކަމަށް\nޗާއިނާއިން ކޮންމެ ގޮތެއް ހަދާފައި ނަމަވެސް ތާލިބާނުންނާ ޑީލެއް ހަދާނެ ކަމަށް އެމެރިކާގެ ރައީސް ޖޯ ބައިޑަން ވިދާޅުވެއްޖެ އެވެ. އޭނާ ވިދާޅުވީ އެމެރިކާ ސިފައިން އަފްޣާނުން ބޭލިއިރު ދޫވެފައި ހުރި އަސްކަރީ ހާޑްވެއާތަކުން ޗައިނާއިން ފައިދާ ވެސް ނަގާނެ އެވެ.\nބައިޑަން ވިދާޅުވީ އަފްޣާނަށް ލޯއަޅައި ތާލިބާނުންނާ ކޮންމެވެސް ކަހަލަ ޑީލެއް ހަދަން މަސައްކަތްކުރާ ގައުމުތަކުގެ ތެރޭގައި ޗައިނާއާ ރަޝިއާ އާއި ޕާކިސްތާން އަދި އީރާން ހިމެނޭ ކަމަށެވެ.\nތާލިބާނުންނަށް ކޮންމެވެސް އެއްޗެއް ދީފައި އަފްޣާން ތެރެއަށް އެ ގައުމުތަކުން ވަދެގަންނާނެ ކަމަށް ވެސް ބައިޑަން ވިދާޅުވި އެވެ. ބައިޑަން ވިދާޅުވީ އެ ގައުމުތަކުން މިހާރު ވިސްނަމުން ގެންދާނީ އަފްޣާންގައި ކުރާނެ ކަމަކާ މެދު އެވެ.\nދުނިޔޭގެ އެއްވެސް ގައުމަކުން އަފްޣާނަށް އެހީ ވެދޭނެ ކަމަށް ބުނުމުގެ ކުރިން ޗައިނާއާ ރަޝިއާއިން އޮތީ އެކަމަށް އެއްބަސްވެފަ އެވެ. އަފްޣާންގައި އިންވެސްޓް ކުރާނެ ކަމަށާއި ވަޒީފާ އުފައްދާނެ ކަމަށް ވެސް އޮތީ ބުނެފަ އެވެ.\nއަފްޣާންގައި އިންވެސްޓްުކުރާނެ ބަޔަކާ ބެހޭ ގޮތުން ވާހަކަ ދައްކަމުން ތާލިބާނުން ބުނީ އެންމެ ބޮޑު އިސްކަމެއް ދޭނީ ޗައިނާއަށް ކަމަށާއި ތާލިބާނުންގެ ސަރުކާރު ބަލައިގަންނަ ކޮންމެ ބަޔަކަށް ވެސް އަފްޣާންގައި ފުރުސަތު އޮންނަނެ ކަމަށެވެ.\nތުރުކީން ބުނާ ގޮތުން ތާލިބާނުންގެ ބަހުގައި ތެދުވެރިކަމެއް ހުންނަން ޖެހެ އެވެ. އަމަލާ ބަހާ ދިވާމާ ނަމަ އަފްޣާނަށް އެހިތެރިވާނެ ކަމަށް ތުރުކީން އޮތީ ބުނެފަ އެވެ.\nގަތަރުން ވެސް އޮތީ އަފްޣާނަށް އެހީވާ ގޮތަށެވެ އަދި ތާލިބާނުންނާ ގާތް ގުޅުމެއް ބާއްވާނެ ކަމަށް ވެސް ގަތުރުން ބުނެ އެވެ.\nޖަރުމަނުން ވެސް ބުނީ ތާލިބާނުންނާ ވާހަކަ ދައްކަން ޖެހޭ ކަމާށާއި އަފްޣާންގައި މިހާރު ވެރިކަން ކުރަނީ އެ ޖަމާއަތުން ކަމަށެވެ.\nޗައިނާ ރަޝިޔާ އަފްޣާނިސްތާން + ގަތަރު ތުރުކީ ޖޯ ބައިޑަން ތާލިބާން


އޭސީ މަރާމާތުކޮށް ބަލަހައްޓައިދޭނެ ފަރާތެއް ހޯދަން ބޭނުންވެއެވެ.\nހ.އޯކިޑް ބިލްޑިންގގެ ހަތަރެއް އަދި ފަސް ވަނަ ފްލޯގައި ހިންގާ މި އޮތޯރިޓީގެ ޑިޕާޓްމަންޓުތަކުގެ އޭސީތައް 01 (އެކެއް) އަހަރު ދުވަހުގެ މުއްދަތަށް އެއްބަސްވުމެއްގެ ދަށުން މަރާމާތުކޮށް ބަލަހައްޓައި ދޭނެ ފަރާތެއް ހޯދުމަށް ބޭނުންވެއެވެ.\nސުންގަޑި: 25 ސެޕްޓެންބަރު 2019 1500


Kulhudhuffushi Online - MLI aai UNDP gulhigen Kulhudhuffushi gai Practical legal Training program eh baahvany\nއެމްއެލްއައި އާއި ޔޫ.އެން.ޑީ.ޕީ ގުޅިގެން ކުޅުދުއްފުށީގައި ‘ޕްރެކްޓިކަލް ލީގަލް ޓްރެއިނިންގް’ ޕްރޮގްރާމެއް ބާއްވަނީ\nކުޅުދުއްފުށި އޮންލައިން -7މަސް ކުރިން -7އޯގަސްޓް 2018\nމޯލްޑިވްސް ލޯ އިންސްޓިޓިއުޓްޔޫއެންޑީޕީ\nމޯލްޑިވްސް ލޯ އިންސްޓިޓިއުޓް (އެމް.އެލް.އައި) އަދި ޔުނައިޓެޑް ނޭޝަންސް ޑިވެލޮޕްމަންޓް ޕްރޮގްރާމް (ޔޫ.އެން.ޑީ.ޕީ) ގުޅިގެން ކުޅުދުއްފުށީގައި ‘ޕްރެކްޓިކަލް ލީގަލް ޓްރެއިނިންގް’ ޕްރޮގްރާމް އެއް ބޭއްވުމަށް ގަސްތުކޮށްފައިވެއެވެ.\nދިވެހިރާއްޖޭގެ ރައްޔިތުންނަށް ދިމާވާ އާންމު މައްސަލަތަކާއިމެދު ހޭލުންތެރިކުރުމަށް އަދި ޕްރޮގްރާމްގައި ބައިވެރިވާ ބޭފުޅުން ކުޅުދުއްފުށީގެ ރައްޔިތުންނަށް ޤާނޫނީ އެހީ ފޯރުކޮށްދިނުމަށް ތަމްރީން ކުރުމަށް ބާއްވާ މި ޕްރޮގްރާމްގެ ބައިވެރިން ތަމްރީން ކުރެވިގެންދާނީ ބިމާއި ބެހޭ މައްސަލަ، ކައިވެނި، ވަރި، ހަލޯނާތު، އަދި ގެވެށި އަނިޔާ ފަދަ މައްސަލަތައް ދިމާވުމުން އަޅަންޖެހޭ ޤާނޫނީ ފިޔަވަޅު އެޅާނޭ ގޮތްތަކަށެވެ.\nކުޅުދުއްފުށީ ކައުންސިލްގެ އިދާރާގެ މާލަމުގައި ބޭއްވޭ މި ޕްރޮގްރާމް3ދުވަހެއްގެ މައްޗަށް ބަހާލައިގެން ކުރިއަށް ގެންދާނީ 10 އޯގަސްޓް 2018 ވަނަ ދުވަހުން 12 އޯގަސްޓް 2018 ވަނަ ދުވަހަށެވެ.\nޕްރޮގްރާމްގެ ބައިވެރިންނަށް ބައިވެރިވިކަމުގެ ލިޔުމެއް ލިބިވަޑައިގަންނާނެއެވެ. ޕްރެކްޓިކަލް ލީގަލް ޓްރެއިނިންގް ގެ ފުރަތަމަ ސެޝަން ބޭއްވޭނީ 10 އޯގަސްޓް 2018 ވަނަ ދުވަހު މެންދުރު 2:30 އިން ފަށައިގެން، ރޭގަނޑު 8:00 ޖަހަންދެނެވެ. 11 އޯގަސްޓް 2018 އަދި 12 އޯގަސްޓް 2018 ވަނަ ދުވަސްތަކުގައި ސެޝަންތައް ބޭއްވޭނީ ހެނދުނު 8:30 އިން ފެށިގެން ރޭގަނޑު 8:30 ވަންދެނެވެ.\nމި ޕްރޮގްރާމްގައި ބައިވެރިވުމަށް ހުށަހަޅާ ފޯމުތައް ކައުންސިލްގެ އިދާރާގެ އޮފީހުން ލިބިވަޑައިގަންނަވާނެއެވެ. މީގެ އިތުރުން އޮންލައިންކޮށް ފޯމު ފުރުމުގެ ފުރުސަތު ވެސް ހުށަހެޅިފައިވެއެވެ. އެޕްލިކޭޝަން ބަލައިގަންނަ އެންމެ ފަހު ތާރީޙަކީ9އޯގަސްޓް 2018 ވަނަ ދުވަހެވެ.\nއިތުރު މައުލޫމާތު ލިބިގަތުމަށް ގުޅުމަށް ހަމަޖެހިފައިވަނީ ކައުންސިލްގެ އެސިސްޓަންޓް ޑިރެކްޓަރ އަލްފާޟިލް އިސްމާޢީލް އިބްރާހިމް (6527174) އަށް ނުވަތަ މޯލްޑިވްސް ލޯ އިންސްޓިޓުޓްގެ މީޑިއާ އޮފިސަރ ފާތިމަތު ޔާސްމީން ޝަމާލް (7499164) އަށެވެ.\nހދ އަތޮޅު ކައުންސިލަށް ލިބޭ އާންމުދަނީ ދެގުނައަށް އިތުރުކުރުމަކީ އަމާޒެއް: ހުސެއިން\nމާފިނޮޅުގައި އެއާޕޯޓް އެޅުމަށް ބޭނުންވާ ބިން ހިއްކުމުގެ އަމަލީ މަސައްކަތް ފަށައިފި